text:
02 May 2013
1. Isimo seKhabhinethi ezindabeni ezisemqoka esimweni samanje
1.1. IKhabhinethi ikhumbuza bonke abantu baseNingizimu Afrika ukuthi
Umthethosisekelo wethu uqinisekisa ilungelo lokuteleka nokuzabalaza ngokuvumelana nomthetho. IKhabhinethi ikhathazekile lapho iphawula ukuthi kunodlame kanye neziteleka ezingavikelekile ezingase zibe usongo ekubuseni kwethu ngentando yeningi labantu. Ukwedelela kwamuva nje phakathi nomzabalazo we-South African Democratic Teachers Union (i-Sadtu) okwakubhekiswe kuNgqongqoshe Wezemfundo Eyisisekelo kanye nokubukiswa kwezingubo zangaphansi zabesifazane ngesikhathi kutoyitoywa kubonisa ukungabazi nokuthi bayini abantu besifazane futhi akwamukeleki. Abantu baseNingizimu Afrika balwa isikhathi eside futhi balwa kanzima belwela ukubusa ngentando yeningi labantu, ngakho kufanele siziqhelelanise nokuziphatha okuyichilo okufana nokungabi nabubusi.
Maduze nje iNingizimu Afrika izongena enkathini yezingxoxo zamaholo futhi iKhabhinethi ifisa ukunxusa yonke imiphakathi, abasebenzi kanye nezinyunyana zabasebenzi ukuba bagweme nanoma yiziphi izenzo ezibukela phansi ukubusa ngentando yeningi labantu. IKhabhinethi iyaphinda iyagcizelela ukuthi ukulwela kwethu inkululeko nokubusa ngentando yeningi labantu kwaqinisekisa ukuthi imithetho yezwe lethu iyakuvumela ukuba khona kweziteleka ezivikelekile nezinokuthula. IKhabhinethi iyaphinda inxusa abasebenzi ukuba basebenzise imigudu ekhona, elawulwayo yokuzwakalisa izikhalo zabo neyezingxoxo zamaholo ngomoya omuhle wokubusa ngentando yeningi labantu esikulwele kanzima.
1.2. IKhabhinethi yakutusa ukuphumelela kwezinqubo-mgomo kanye nezinhlelo ezazihloselwe ukugxilisa isimo seNingizimu Afrika njengendawo eyinhloko yezokuvakasha neyokuqhuba izenzakalo zamabhizinisi zamazwe ngamazwe. Lokhu kuqinisekiswe Izibalo Zezokuvakasha Zonyaka, ezaqaliswa uMongameli u-Jacob Zuma. Lezi Zibalo zibonisa ukuthi ngowezi-2012, ingqikithi yezivakashi ezivela kwamanye amazwe eziyizigidi eziyisi-9.2 zavakashela iNingizimu Afrika, zisuka ezigidini eziyisi-8.3 ngowezi-2011. Amanani ezivakashi eziza eNingizimu Afrika anda ngamaphesenti ayi-10,2 ngowezi-2012 – okwaba ngaphezu kokuphindwa kabili kwesilinganiso somhlaba esingu-4%.
Lokhu kukhula okuphawulekayo kwezokuvakasha kuwubufakazi besimo sabantu baseNingizimu Afrika semfudumalo nokwamukela abanye kanye nezinto ezihlukahlukene leli zwe elizinikeza izivakashi. I-2013 Tourism Indaba ezobanjelwa eThekwini ezoba mhla ziyi-11 kuya ziyi-14 kuNhlaba inikeza ithuba lokuba siphinde sikhangise ngeNingizimu Afrika nabantu bayo.
1.3. INingizimu Afrika njengendawo yokutshala imali iphinde yafukuleka ngokuwina uMklomelo Wendawo Yonyaka Okulethwa Kuyo Imisebenzi Yebhizinisi Ngowezi-2013 we-European Outsourcing Association (EOA). Lokhu kwenzeka ngokutshalwa kwemali okuqhubekayo okuvela kubatshali bomhlaba. Lo Mklomelo uqaphela izindawo nabatshali abaye benza kahle kakhulu ekunikezeni izinsizakalo emakethe yokuyisa imisebenzi kwenye indawo eYurophu. Lo Mklomelo ungase ulethe inkindlane yotshalo-mali olusha ngowezi-2013 nangale kwawo.
1.4. IKhabhinethi yatusa impumelelo yoHlelo Lokutholakala Komkhiqizi Kagesi Wemvelo Ozimele ENingizimu Afrika (i-REIPPP) olwaqashelwa lapho luwina uMklomelo Wephrojekthi Yonyaka Yengqalasizinda Yemvelo weSithangami Sobuholi Bengqalasizinda Yomhlaba.
1.5. IKhabhinethi iyayazisa kakhulu indima edlalwe yibo bonke abantu baseNingizimu Afrika ekusizeni izwe longe u-3 586 Mega Watts (MW) wamandla kusukela ngowezi-2005, okulingana nomkhiqizo wesiteshi esisodwa sikagesi.
Ngalo moya, iKhabhinethi inxusa umzamo wezwe lonke kulobu busika ekutheni kuphinde kuncishiswe ukusetshenziswa kukagesi njengoba ukuphakela ugesi kuzophinde kube ngaphansi kwengcindezi kule nkathi. Ngokubambisana, masonge ugesi ngokucisha izinto zikagesi ezingesona isidingo. Bonke abantu baseNingizimu Afrika banamandla okugcina izibani zikhanya.
IKhabhinethi iqokomisa ukuthi njengamanje azikho izinhlelo zokucisha ugesi ngenhloso yokuwonga. Abantu baseNingizimu Afrika bazotshelwa kusengaphambili uma kuvela isidingo sokwenza lokho, ukuze sonke sikwazi ukuhlela izinto zethu kahle.
IKhabhinethi iyasho futhi ukuthi isimo sikagesi esingazinzile sibangelwa ukulungiswa kwawo okusemqoka kanye nezinkinga ezingahlosiwe eziwuphazamisayo njengokuntshontshwa kwezintambo zikagesi.
IKhabhinethi iqinisekisa abantu baseNingizimu Afrika ukuthi kukhona izinhlelo ezihlukahlukene zokuqinisekisa ukuthi kuhlangatshezwana nokudingeka kukagesi nokuthi kulondolozwa ukwethenjelwa kohlelo lukagesi ngazo zonke izikhathi. Uhlelo lokwakha ingqalasizinda luhlose ukuqinisekisa ukuthi umnotho uyasekelwa ngengqalasizinda edingekayo eminyakeni eminingi ezayo.
1.6. IKhabhinethi ihalalisela bonke abathole iMiklomelo Yokuhlonishwa Yesizwe futhi ibonga iqhaza labo ekuthuthukisweni kokubusa ngentando Yeningi labantu kanye nokuthuthukisa ukuphila kwabantu baseNingizimu Afrika.
1.7. IKhabhinethi inxusa bonke abazali nabanakekeli baseNingizimu Afrika abanezingane ezinezinyanga eziyisishiyagalolunye kuya eminyakeni emihlanu ukuba baqinisekise impilo yezingane zabo ngokusebenzisa umkhankaso kazwelonke wokugonyelwa kwezingane uvendle nesimungumungwane.
UMnyango Wezempilo uqale lo mkhankaso wokugoma mhla zingama-29 kuMbasa 2013, unikeza umthamo wokufukula amasosha omzimba kuzo zonke izingane ezifanelekayo, ngaphezu kokugoma okuvamile.
1.8. IKhabhinethi iyalisekela Iviki Lezokuphepha Emgwaqweni Lenhlangano Yezizwe (UN) eliqala mhla ziyisithupha kuya mhla ziyi-12 kuNhlaba 2013 ngaphansi kwengqikithi ethi “Ukuphepha Kwabahamba Ngezinyawo Emgwaqweni”.
IKhabhinethi inxusa bonke abantu baseNingizimu Afrika, ikakhulukazi abashayeli bezimoto kanye nabahamba ngezinyawo, ukuba banakekele, baphaphame futhi baqaphe kakhudlwana emigwaqweni yethu. IKhabhinethi yaqokomisa ukuthi abahamba ngezinyawo bakha ingxenye enkulu yabantu abashona emigwaqweni eNingizimu Afrika.
IKhabhinethi iphinde inxusa bonke abantu baseNingizimu Afrika ukuba baqaphe phakathi nale nkathi futhi balandele yonke imithetho yomgwaqo.
1.9. Ngemva kokuvakasha ngokomsebenzi kukaMongameli u-Jacob Zuma okube yimpumelelo e-Federal Republic of Nigeria phakathi noMbasa wezi-2013, uMongameli wase-Nigeria u-Goodluck Jonathan uzoVakashela eNingizimu Afrika emenywe nguMongameli wakuleli mhla ziyisi-6 kuya mhla ziyisi-7 kuNhlaba wezi-2013. Phakathi naloku kuvakasha, kuzothuthukiswa ubudlelwane bala mazwe futhi budingidwe ngaphansi kokusekelwa kwe-South Africa-Nigeria Bi-National Commission.
IKhabhinethi iphinde iqinisekise ukuzibophezela kukahulumeni waseNingizimu Afrika ekuqiniseni ubudlelwane bakhe ne-Nigeria ukuze kwandiswe ukuhweba nokubambisana nhlangothi zombili ukuze kuthuthukiswe i-Afrika.
1.10. IKhabhinethi ikwamukele ngokusemthethweni ukuxolisa kukaNdunankulu wase-Central African Republic, uMnu. Nicholas Tiangaye, ngeshwa elaholela ekufeni kwamalungu oMbutho Wezempi WaseNingizimu Afrika (i-SANDF).
IKhabhinethi iyaphinda iyasho ukuthi izibophezele ekutheni kube ne-Afrika enokuthula, echumayo nezinzile ngemikhankaso nezinhlelo ezihlukahlukene, kuhlanganise nemikhankaso yokugcina ukuthula.
1.11. IKhabhinethi, egameni likaHulumeni nabantu baseNingizimu Afrika, ithi akwehlanga lungehliyo e-People’s Republic of China ngemva kokuzamazama komhlaba okwabulala abantu kuleli zwe esifundazweni sase-Sichuan mhla zingama-20 kuMbasa wezi-2013. IKhabhinethi iphinde yadlulisela amazwi enduduzo kubantu base-Bangladesh abathinteka engozini yasefekthri.
1.12. IKhabhinethi ikwamukele ukuvakasha kweqembu elibusayo livakashela uMongameli wangaphambilini u-Nelson Mandela. Loku kuvakasha bekuhambisana noBuntu nendlela esiwazisa ngayo amalungu omphakathi asekhulile. Labo abayile babonakalisa isasasa lesizwe esimweni sikaMongameli wangaphambilini futhi basebenzisa leli thuba ukutshela isizwe, izwekazi kanye nomhlaba wonke ngesimo sikatata esimthandayo.
2. Izingxoxo nezinqumo zeKhabhinethi eziqavile
2.1. IKhabhinethi ilitusile iqhaza nezinto eziseqhulwini eNingizimu Afrika ku-World Economic Forum (i-WEF) Africa 2013 ezoba seKapa kusukela mhla ziyisi-8 kuya mhla ziyi-10 kuNhlaba wezi-2013, ngaphansi kwengqikithi ethi: “Ukuletha Izinto Ngokuvumelana Nesithembiso se-Afrika”.
I-WEF-Africa iyisithangamu sezomnotho esigxile esifundeni esinikeza ithuba emabhizinisini endawo nawesifunda kanye nabatshali-zimali abanesasasa kuleso sifunda ukuba bashintshisane noma babheke ngisho namathuba okwenza ubumbano nohulumeni.
Ukusingatha lesi senzakalo kuzonikeza iNingizimu Afrika ithuba elengeziwe lokuxoxisana nokuthonya izinqumo zabaholi base-Afrika kanye namabhizinisi amazwe ngamazwe nawesifunda emikhankasweni engase ibe khona yokuhlanganisa nokuthuthukisa ukukhula kweNingizimu Afrika nesifunda.
2.2. IKhabhinethi ivumile ukuba kushicilelwe incwajana yeZikhombisi Zentuthuko (2012) yesithupha. IZikhombisi Zentuthuko sekuyincwajana yaminyaka yonke futhi uhlelo lowezi-2012 lufingqa ulwazi olumayelana nezimo ngokuyinhloko zenkathi eholela phakathi nonyaka wezi-2012. Lezi zikhombisi zisiza ekuqondeni umthelela wezinqubo-mgomo ezihlukahlukene zikahulumeni kanye nemikhankaso yokuhlinzeka ngezinsizakalo.
Loku kuhlaziywa kwezimo okufakiwe esikhombisini ngasinye kuqinisekisa ukuqonda kwethu ukuqhubeka kwentuthuko yomuntu esikwenzayo njengesizwe ezindaweni eziyinhloko zenqubomgomo bese ziphinde zikhombe izindawo okudingeka sifake kuzo umzamo othe xaxa. Kuzohlelwa umhlangano omfushane wokuthi fahla fahla kwabezindaba ukuze kuqaqwe lo mbiko.
2.3. IKhabhinethi yamemezela umhla zingama-31 kuNcwaba 2013 njengosuku lokugcina lwe-Riphabhliki yaseNingizimu Afrika ukwamukela abase-Angola abathintekile njengababaleki. Lokhu kuvumelana nokuyeka ukwamukela abantu njengababaleki okwamenyezelwa yi-United Nations High Commissioner for Refugees (UNHCR) ngoMfumfu wezi-2009, futhi kuqalisa imizamo yokuthuthukisa ukuhlanganiswa kwesifunda.
Kunezinguquko eziyinhloko eziye zenzeka kusukela ekupheleni kwempi yombango e-Angola. Kucatshangelwa ukuthi ababaleki base-Angola kufanele bakwazi ukubuye bacele ubuzwe bezwe labo lendabuko, ngoba izimo eziqaphela umuntu njengombaleki azisekho.
Uhulumeni waseNingizimu Afrika uzoqinisekisa ukuthi zonke izakhamizi zase-Angola ziyazi ngenqubo yokuyekwa kokwamukelwa kwababaleki emiphakathini ethintekile kanye nokugqugquzela abase-Angola abathintekile ukuba bazilethe ukuze babuyiselwe ezweni lakubo.
2.4. IKhabhinethi iphawulile ukuthi i-Union Buildings izoqeda iminyaka eyikhulu ngoZibandlela. Iphinde yavuma ukuba le minyaka eyikhulu iphawulwe ngamaphrojekthi ahlukahlukene njengemigubho yoSuku Lokubuyisana, umhla ziyi-16 kuZibandlela 2013, ngaphansi kwengqikithi yokuthuthukisa ukubumbana komphakathi, ubunye besizwe, ukuhlanganiswa kwabo bonke nokubuyisana.
2.5. IKhabhinethi ivumile ukuthi umbiko Wokusebenza Kwe-Sector Education and Training Authorities (ama-SETA) ovela kwiThimba Lomsebenzi LikaNgqongqoshe le-SETA ukhululiwe ukuze umphakathi uphawule. Lo mbiko unikeza izincomo mayelana nokuthi ukusebenza kwama-SETA kungathuthukiswa kanjani ngokuhlaziywa okugxilile kwezindawo eziyinhloko ezihlukahlukene, njengokuHlela Nokuletha Izinsizakalo, Ukuhambisana Nomthetho Nokulawula, Nokulawulwa Koxhaso Nezimali.
2.6. IKhabhinethi ilivumile iBalazwe Lolwazi Lwezobuchwepheshe Kwezokuxhumana (i-ICT), uCwaningo, Intuthuko Nokusungula Izinto (-RDI) njengokutshala imali kwesikhathi eside kanye nepulani lokuqalisa i-ICT RDI eNingizimu Afrika ukuze kusekelwe intuthuko yezenhlalo nezomnotho.
I-RDI embonini ye-ICT ibalulekile ekufukuleni ukuncintisana kweminotho. Njengoba kuqokonyisiwe kwiPulani Yokuthuthukisa Isizwe Yowezi-2012, iNingizimu Afrika isilahlile isimo sayo njengomholi wezwekazi kwezokuxhumana nge-Inthanethi.
Leli Balazwe liyindlela efanele yokuqaliswa kwesu, elineqoqo lezinyathelo nokuqaliswa kwezinhlaka, zokuqondisa nokulawula utshalo-mali lwaseNingizimu Afrika ku-ICT RDI eminyakeni eyishumi ezayo.
ISu Le-ICT RDI seliqalile kakade ukufinyelela izinto eziphathekayo ezisemqoka njengephrojekthi yokubonisa ubuchwepheshe be-wireless mesh, okusekela ukuhlinzekwa kokuxhumana kwe-broadband okungabizi ezikoleni zasezindaweni zasemakhaya ezingaphezu kwama-200 eMpumalanga nase-Limpopo.
2.7. IKhabhinethi yaphawula ukusingathwa kweNgqungquthela Yomhlaba Ye-2014 International Union of Architects (i-UIA) eThekwini yi-South African Institute of Architects (i-SAIA).
I-SAIA yawina lapho ibhida ukusingatha iNgqungquthela Yomhlaba Ye-2008 UIA eyayise-Turin, eNtaliyane. INgqungquthela Yowezi-2014 izoba nendima esemqoka ekuthuthukiseni ezemiklamo yezakhiwo kuleli zwekazi futhi ichaye umphakathi womhlaba wezemiklamo yezakhiwo esimweni semiklamo esishintshayo nesihlukahlukene.
3. Abaqashiwe
3.1. IKhabhinethi ivume ukuqashwa kwalaba abalandelayo:
a) UMnu Coceko Bambihlelo Johan Pakade esikhundleni sokuba uMqondisi-Jikelele eMnyangweni Wezokuthuthukiswa Komphakathi.
b) UMnu Fhumulani Peter Netshipale esikhundleni sokuba iPhini LoMqondisi-Jikelele: Intuthuko Ehlanganisiwe eMnyangweni Wezokuthuthukiswa Komphakathi.
c) UMnu Harold Maloka esikhundleni sokuba iPhini LoMphathi Oyinhloko: Ukucutshungulwa Nokusatshalaliswa Kolwazi kuPhiko LukaHulumeni Lwezokuxhumana Nokuhlinzeka Ngolwazi.
d) UNksz Mogogodi Doris Dioka esikhundleni sokuba uMphathi Jikelele (iPhini LoMqondisi-Jikelele) eMisebenzini KaHulumeni Yezokunyathelisa.
e) UNksz Constance Glerah Nxumalo esikhundleni sokuba iPhini LoMqondisi-Jikelele: Izinsizakalo Zezenhlalakahle eMnyangweni Wezokuthuthukiswa Komphakathi.
3.2. IKhabhinethi yakuphawula ukuqashwa kukaMnu. Asogan Moodley esikhundleni sokuba uMphathi Oyinhloko we-National Regulator for Compulsory Specifications (i-NRCS) kusukela mhla lulu-01 kuNhlangulana 2013 kuze kuphele ihlandla elisele lokubusa eliphela mhla zingama-31 kuZibandlela 2014.
3.3. IKhabhinethi yakuphawula ukuqashwa kwala malungu alandelayo ukuba akhonze kwiBhodi ye-NRCS kusukela mhla lulu-01 kuNhlangulana 2013 kuze kuphela ihlandla lokubusa eliphela mhla zingama-23 kuNdasa 2014.
a) UMnu Jeff Molobela (USihlalo)
b) UMnu Paul Kabelo Kgothatso Serote
3.4. IKhabhinethi iye yavumelana nokubekwa kweBhodi Yamanzi Yase-Sedibeng entsha, yenkathi eyiminyaka emine kusukela mhla zingama-30 kuMbasa wezi-2013.
a) U-Adv Shami Kholong
b) U-Derick Mboweni
c) U-Maemili J Ramataboe (USihlalo)
d) U-Goitse Griessel Ramakarane
e) U-Eric Atlholang Gaborone
f) U-Kgalalelo Gloria Sereko
g) U-Pulane Elsie Molokwane
h) U-Moses Mphahlele Mthombeni
i) U-Matshedisho David Dikoko (IPhini LikaSihlalo)
j) U-Deon Daniel Madyo
3.5. IKhabhinethi yaphawula ukuthi i-African Development Bank izoba nokhetho oluvamile lwabaQondisi Abaphethe eMhlanganweni Waminyaka Yonke Wezi-2013 e-Marrakech, e-Morocco mhla zingama-31 kuNhlaba 2013.
a) IKhabhinethi iyakusekela ukuqokwa kukaMnu Shahid Khan ukuba akhonze kwihlandla lesibili njengoMqondisi Ophethe omele iNingizimu Afrika, i-Lesotho neSwazini.
3.6. IKhabhinethi yavumelana nokubekwa kweBhodi entsha ye-Technology Innovation Agency enkathini yeminyaka emine kusukela mhla lulu-01 kuNhlaba 2013.
a) UNksz Khungeka Njobe (USihlalo)
b) UNksz Rosetta Xaba
c) UDkt. Bonakele Mehlomakulu
d) UMnu Mohamed Moolla
e) UNksz Helen Brown (uphinde wabekwa)
f) USolwazi David Ellis Kaplan
g) U-Adv Motlatjo Josephine Ralefatane
h) UDkt. Petro Terblanche
i) UMnu Fadl Hendricks
j) UDkt. Steve Lennon
3.7. IKhabhinethi ivumelene nokubekwa kwala malungu alandelayo kwihlandla elisele le-South African National Space Agency Board, eliphela mhla zingama-31 kuNhlaba 2014.
a) UNkk. Esther Khambule
b) UMnu. Marius Rezelman
c) USolwazi ADM Walker
d) UDkt. Daphney Mayindi
e) UDkt. Jonas Mphepya
Isitatimende Sishicilelwe ngabezokuXhumana kukaHulumeni (GCIS)
Imibuzo ingaqondiswa ku: Phumla Williams (Ibambela loKhulumela iKhabhinethi)
Inombolo yeselula: 083 501 0139
Issued by: Department of Communications


c: text/html

text:
ISONTO LAMASHUMI AMABILI NESIHLANU LONYAKA
B MARKUS 9: 30 – 37
Baba siyabong aukuthi uyasilinda kuze kube yilapho thina ngokwethu sesikulungele ukukwamukela. Sesilungele ukuba iZwi lakho lingene kithi. Siqondise ezwini lakho lapho ukkhuluma kithi, senze sikuzwe ekuthuleni kwakho, lapho usilethela iNdodana yakho uJesu Kristo – iZwi loxolo lwakho. Amen.
Emva kokuba uJesu eguquke esinye isimo phambi kwabafundi bakhe abathathu, manje usese ndleleni kanye nabafundi bakhe ulubhekise e Khaphanawume esuka eSezariya Filiphi. Lapha uJesu unenhloso eyodwa: Ukufundisa abafundi bakhe. Okubuhlungu nokho ukuthi bona kungathi abekho kulomqondo ujesu ayenawo ngabo. Babonakala bona bephikisana bodwa ngokuthi ngubani ngempela omkhulu phakathi kwabo.
Ake usibone ngamehlo engqondo lesithombe esakhekayo manje. U- Jesu usendleleni uyahamba futhi usethe qekelele kubo, abambadlwana baseduze kwakhe kodwa iningi lisele le, liza kancane. Lapho ingxoxo ishisa ibunzi, kuyaphikiswana ngobukhulu futhi lendaba ayipheli izothi ukudonsa impela.
Yini okungabe iyimbangela yalokhu kuphikisana kwabafundi? Sizokhumbula phela ukuthi ujesu ngenkathi ekhuphukela entabeni eba ngesinye isimo wayethathe uPetrus, noJakobe kanye noJohane. Kungenzekake ukuthi nabo babezibona bebalulekile kanti nalaba ababesele ngemumva base bebacasukela. Ilukhuni indaba yokukholwa ngoba kuphikiswana nje kade uJesu ebatshela ukuthi umelwe ukuhlupheka okuyiyona nto okufanele ibakhathaze. Kepha bona ingxaki isezikhundleni nasekubuseni. Phela kadeni wonke umuntu ufuna indawo ephambili embusweni bese sikhohlwa ukuthi lombuso uJesu azowumisa nesiwuthenjisiwe eZulwini ngowokuzibeka phansi.
“Beniphikisana ngani endleleni”. UJesu ebabuza. Zayima emthumeni ngoba phela ofeleba bayazi ukuthi kuyabangiswana lapha. Lombuso awuphangwa. Uma umuntu efuna ukuba ngomkhulu bekufanele abe yisikhonzi sabanye. Phela imvamisa siyazicabangela thina sizifunela okugcono namuhlake ukuze sithole okungcono kufanele sibe ngabanomnako nabanye, hayi ukuzicabangela. Phela nayo iNkosi yethu ayizelanga ukukhonzwa kepha ukuzoba yisikhonzi sabo bonke. Kungabeke thina siyibo yini abakhonzi?
Kukhona abantu ebaphansi futhi esingabagqizi qakala lapha emphakathini wethu.
Singabalula nje abagula ngekhanda abagcwele emigwaqeni yethu, abangafundile kunathi kumbe abampofu. Sinawo yini umnako nabo na? Lapho sesihlezi ezindaweni eziphambili uma bengathi bayangena singabamukela noma singabalindisa ngaphandle kwesango sibasongele isinkwa esomile bese sithi sibaphile abampofu isinkwa kanti vele bese sisilahla. “Owamukela omunye walaba abancane akemukeli mina nje kuphela kodwa wamukela lowo ongithumileyo”. Indaba phela unokwamukelana nokuhlalisana.
Sihlobo sami impilo epheleleyo nenokujabula isekuphilisaneni kungekhu ukubanga nokudonsana ngezihluthu. Sengathi ukuthula kuka Jesu Kristo iNkosi yoxolo kungahlala nathi njalo. Amen.

robotstxt: allowed

filter: keep


text:
Buka: Kuvuke umunyu uKelly Khumalo ehlabelela enkonzweni ka-Akhumzi
2018-05-05 10:59
Johannesburg - Omunye wabangani baka-Akhumzi Jezile, uKelly Khumalo uziqinisile ngesikhathi ecula enkonzweni yom,ngcwabo, evalelisa kumngani wakhe eRhema Bible Church namuhla(ngoMgqibelo) ekuseni.
Amakhulu abangani, umndeni nabalandeli babuthelane esontweni ukuyovalelisa kulesi sihlabani esasingumethuli lohlelo iYoTv.
UKelly obesondelene no-Akhumzi uhlabelele esiteji wakhalisa abantu, ecula iculo Kulungile Baba.
OLUNYE UDABA:Buka: Isiqalile inkonzo yomngcwabo ka-Akhumzi Jezile
Uthe akazange aze akulungiselele ukucula kule nkonzo ngoba lokho bekuzobe kuwukwamukela ukushiywa wumngani wakhe.
"Angiboni ukuthi ngisesimeni sokwamukela."
UKelly uye wakhihla isililo eseqeda ukucula kwaphoqeleka ukuba ehle esiteji.
Ngemuva kwalokho kugibele esiteji ozakwabo baka-Akhumzi okubalwa kubo uSjula Mkhize‚ uLootLove‚ uLerato Kganyago noWarras beyokhuluma ngomngani wabo.
USjula akakwazanga nokuqeda inkulumo yakhe, echaza umngani wakhe ethi ubesewumndeni njengoba evele wafikelwa wumunyu.
U-Akhumzi uzobekwa emathuneni aseWestpark khona namuhla.
- TWITTER:
- SowetanLive
- News24


text:
Abafundi Bezobuhlengikazi Bagqugquzela Ezempilo Kwabangenamakhaya
Click here for English version
Abafundi ebenza unyaka wesibili weziqu zobuHlengikazi e-UKZN bethule umdlalo weshashalazi ohambisana nohlelo olubaxhumanisa nabantu abangenamakhaya abahlala ePhoyinti eThekwini, lapho bebegcizelela ukubaluleka kwenhlanzeko yomuntu nobungozi bocansi olungavikelekile nokusetshenziswa kwezidakamizwa.
Abafundi abangama-22 abafundela ukuba abahlengikazi abebeholwa uMnu Nhlanhla Ngubane babe nomcimbi njengengxenye yomsebenzi wokusebenzisana nomphakathi endlini yesonto eku-Point Road.
UNkz Ntombizine Dazela uthe basungula lolu hlelo lwabangenamakhaya emva kokuhlola umphakathi bebheka okushodayo nokuyizidingo zawo.
‘Emva kokubhekisisa isimo nokuxoxisana nobuholi bomphakathi sabalula okuthathu kwenhlalo okwakudinga ukuthi sibhekane nakho ngokushesha: inhlanzeko, izidakamizwa, nokusabalala kwengculazi ebantwini abangenamakhaya,’ kusho uDazela.
Umdlalo weshashalazi bewumayelana nenhlanzeko, ubungozi botshwala nokuthi bungaholela ocansini olungavikelekile. Umdlalo ubukhombisa ukuthi utshwala nezidakamizwa kuholela kanjani ekuthatheni izinqumo ezingalungile nokungqubuzana emindenini.
Emva komdlalo weshashalazi kube nokuxoxisana komuntu ngamunye phakathi kwabangenamakhaya nabafundi ezikhumulweni ezintathu ebezihleliwe.
Esikhumulweni ebesibhekene nenhlanzeko, abantu bebefundiswa ngokubaluleka kokuzithanda nenhlanzeko. Babuye batshelwa nangokubaluleka kokugqoka izimpahla ezihlanzekile nokugeza izinwele nezandla nsukuzonke ukuze bagweme isifo sesikhumba nezintwala.
Esikhumelweni sengculazi bafundiswe ngokusetshenziswa kwamakhondomu nokuzivikela. UNkz Thandokuhle Ntshangase uthe:’ ingculazi isabalele kwabangenamakhaya ePhoyinti ngenxa youthengisa ngomzimba.
Ukisetshenziswa kwezidakamizwa kubhekwane nakho esikhumulweni sesithathu. UNkz Zanele Ngcamu uthe uMphathi Wamaphoyisa Esiteshini sasePhoyinti ubatshele ukuthi izidakamizwa ziyinkinga enkulu endaweni ikakhulukazi utshwala. ‘Iningi labangenamakhaya basebenzisa iwhoonga,’ usho kanje.
UNgcamu unethemba lokuthi lo msebenzi wabo uzowenza umehluko ezimpilweni zabantu abangenamakhaya
Abantu bakuthokozele kakhulu ebesikwenza futhi bakhulume ngokukhululeka mayelana nezizathu zabo zokusebenzisa izidakamizwa notshwala, ‘Ngiphuza kakhulu. Angicabangi ukuthi utshwala buyinkinga. Bungisiza ukuthi ngikhohlwe,’ kusho oyedwa wabesilisa. ‘Kungcono ngoba angiyisebenzisi i-cocaine!’
‘Ngiyazi ukuthi ucansi olungavikelekile luyingozi kodwa singenzenjani? Uma uya emtolampilo bayakuxosha ngezinye izikhathi, ‘ kusho omunye wabesifazane.
Emva komsebenzi abangenamakhaya baphiwe ukudla nesipho esiqukethe isixubho, ithawula lobuso, insipho, amakhondomu abesifazane, amakhondomu abesilisa nokokumanzisa okwakhiwe ngamanzi.
Abangenamakhaya bathembise ukuthi bazogeza baxubhe namazinyo abo.
‘Sithemba ukuthi lokhu kuzobakhuthaza ukuthi bashintshe izindlela zabo. Abanye babukeka sengathi bayathanda ukuguqula izimpilo zabo. Uguquko oluncane lungcono kunokungabi naguquko, kusho uNkz Michelle Mbayiwa.
UMbayiwa uthe bakhethe leli qembu labangenamakhaya emva kokuqokelwa ukusebenzela endaweni yasePhoyinti umfundisi wabo uDkt Mbali Mhlongo.
nguNombuso Dlamini


text:
Kushone indodakazi kaJaji Ngoepe
2012-07-18 14:05
Johannesburg - Kudlule emhlabeni indodakazi yenhloko yamajajai eGauteng uJaji Bernard Ngoepe, kusho ihhovisi lezobulungiswa ngoLwesine.
Okhulumela ihhovisi uLulama Lutihe uthe uJoan Kwena Matlala, 41, ushone ngoMgqibelo, ngemuva kokulwisana nesifo sikashukela.
UMatlala, uzala uMakgabo Bernice Matlala, owatholakala ebulewe emzini wabazali bakhe eLenasia ngoMashi ngo-2006.
"Umndeni ukholwa wukuthi uKwena akaze axole ngokushona kwendodakazi yakhe, yikona okumlimaze kakhulu," kusho uLutihe.
UKwena wagogoda e-University of the North, wase esebenza njengommeli enkampanini iMatlala Attorneys, ePitoli.
Ushone esesebenzela isikhwama i-Road Accident Fund.
– Landela IzindabaNews24 kuTwitter
(@IzindabaNews24).
- SAPA


text:
Ngeledlule umthombo waleli phephandaba ongashayi eceleni udalule ukuthi uBilliat uyahamba ekupheleni kwesizini. Umqeqeshi weqembu uPitso “Jingles” Mosimane naye ukuqinisekisile ukuthi uBilliat uyahamba ekupheleni kwesizini.
Leli phephendaba seliphinde lahosha ukuthi lo mdlali kungenzeka ashiye kwiSundowns ngenyanga ezayo uma sekuvuleke iwindi lokushintshana ngabadlali.
“UBilliat kuphushelwa ukuthi akhululwe kuleli windi elizayo. ISundowns ibona ithuba lokuthi yenze imali. Uma ehamba ngoJuni uzohamba mahhala ngakho iqembu lifuna ukumdedela manje ukuze nalo lihlomule ngoba lamthenga ngemali eshisiwe,” kusho umthombo othembekile.
UBilliat udlale ingcwenga yebhola emasontweni amabili edlule ngesikhathi iSundowns iqumba phansi ompetha be-Absa Premiership, iBidvest Wits ngo 2-0 eBidvest Stadium, eMilpark, eGoli. Lo mdlali odabuka eZimbabwe ushaye amagoli amabili kulo mdlalo.
“Imenenja kaBilliat ilwela indaba yokuthi atholelwe iqembu phesheya. Akhona amaqembu amfunayo kodwa alikho ibanga eselihanjiwe ezingxoxweni,” kusho umthombo.
Imenenja kaBilliat, uSiyabulela Loyilane, yenqabile ukuphawula ngodaba lukaBilliat ngesikhathi ithintwa yiSolezwe ngoMsombuluko.
“Ngicela ukungaphawuli okwamanje ngoBilliat. Uma sesiqede yonke into ngekusasa lakhe iqembu lakhe lizokhipha isitatimende. ISundowns inomdlalo omqoka (ebiwudlala neBaroka FC) ngakho angiboni ukuthi kungumqondo omuhle ukuthi sigxile ezindabeni ezithinta ikusasa lakhe,” kusho uLoyilane.
ISundowns isike yalahlekelwa ngumdlali eyamthenga ngemali eshisiwe wagcina ehambe mahhala.Leli qembu lalahlekelwa nguBongani “Ben10” Zungu owahamba mahhala ukuyodlala ePortugal.
ISundowns izama ukugwema into efanayo kuBilliat. Lo mdlali usezinqobe zonke izicoco ezimqoka kwiSundowns. Usehlabane ngesicoco seCAF Champions League, CAF Super Cup, Absa Premiership, Nedbank Cup neseTelkom Knockout.
ISundowns izovakashela iLamontville Golden Arrows emdlalweni weligi ePrincess Magogo Stadium, KwaMashu, ngeSonto ngo-3.30 ntambama.


text:
ABAHLALI baseSakha eMkondeni bathi abasazi ukuthi benzenjani njengoba umgwaqo abawusebenzisayo usuvele waphenduka waba idamu lamanzi.
Lo mphakathi usola omunye umnikazi wamafemu kule ndawo uMnuz Farak Mohammed ngokuvala umsele obuhambisa amanzi eceleni komgwaqo ngemfucuza ayikhipha efemini yakhe.
Ngesikhathi bekhuluma nentatheli yephephanda i-Echo bathe lenkinga iqale ngenyanga kaLwezi (November) ngonyaka owedlule.
Bathi baqala babona abantu befaka udoti ngezimoto kwagcina sekufika amaloli ezochitha udoti kulo msele wamanzi.
UMnuz Shange oyilungu lomphakathi uthe sekukaniningi bezama ukuyilwa lento, kodwa akukho okuphumelelayo.
Uthe udaba sebaze balubika ngisho nakwikhansela lendawo uNkk Sandy Lyne.
“Amanzi agcwele umgwaqo asisakwazi ukuhamba kuwona. Siphoqeleka ukuba sigqoke amadadla ukuze sikwazi ukuwela nakhona uphuma umanzi nte.
“Sizamile ukukhulumisana nomnikazi wefemu simubuza ukuthi kungani enza lento ayenzayo kodwa waphika wathi akuyena ovale umsele wamanzi. Labantu akade bevala lo msele bebewuvala endaweni yakhe ekhona ebuka wabayeka kodwa usesitshela ukuthi akazi ukuthi ubani obathumile? Bekufika amaloli la ezochitha udoti osewuvimbe ukuhamba kwamanzi,” kubeka yena.
Uqhube wathi ayikho into abangayenzanga bewumphakathi ukuzama ukuxazulula lenkinga njengoba sebaze babhala incwadi bayithumela nge-email kwiMeya yoMasipala uMsunduzi ukuthi ayifike izobona ukuthi baphila kanjani , kodwa ayikaze ifike.
Lo mphakathi ukhala nangokuthi lomgwaqo usuyingozi ikakhulukazi kulabo abahamba ngezimoto njengoba amanzi emaningi ngokwedlulele.
Ikhansela lakulendawo uNkk Lyne uvumile ukuthi uyayazi lenkinga ekhungethe lo mphakathi wathi udaba lwabo uselubike naseMnyangweni wezokuThutha nezeMvelo.
“Ngikhulumile futhi nomnikazi wendawo. Lolu daba luyadingidwa izikhulu naye umnikazi ,” kubeka yena.
Umnikazi wendawo uMnuz Mohammed uphike walala ngomhlane ukuthi nguyena ovale umsele obewuhambisa amanzi kodwa wasola umasipala ngokungawenzi umsebenzi wawo njengoba umgwaqo kungowa masipala.
“Kunendawo yami engingakwazi ukuwela ngiye kuyona ngenxa yalamanzi agcwele lana emgwaqeni. Kudingeka ukuba ngize ngisebenzise imoto eyiveni elikhulu ukuze ngizokwazi ukuwela.
“Sekukaningi sizama ukubikela umasipala ukuthi kumele ufake ipayipi elizolawula amanzi ukuba angagcwali emgwaqeni kodwa awusilaleli.
“Sekuphele cishe isikhathi esingaphezu konyaka ngizama ukulwa ukuthi kufakwe ipayipi elizodonsa amanzi. Lenkinga iyangihlukumeza njengabo abahlali,” kubeka yena.


text:
Kulimale izingane ezingu-19 kusuka isibhudubhudu esikoleni eGoli
2017-10-13 19:34
Johannesbuirg - Kulimale izingane ezingu-19 esigamekweni okusolakala kuso ukuthi zigxobane ngezinyawo ngesikhathi kusuka isidumo esikoleni samabanga aphansi e-Ivory Park.
Abezimo eziphuthumayo bathi okwamanje akukacaci ukuthi yini eholele ekutheni lezi zingane zigxobane, kepha bonke abalimele baphuthunyiswe esibhedlela.
Iziphathimandla ziyaphenya ngalesi sigameko ukuze kutholakala ukuthi kube yini umsuka waso.
Okhulumela abakwa-ER24 uRussel Meiring uthe: “Abosizo lokuqala bakwa-ER24, belekelelana nabanye, bafike endaweni yesigameko bathola ukuthi abesifundazwe sebefikile.
OLUNYE UDABA: Kushone 19 abazalwane begxobana ngezinyawo
"Kuthe uma sihlola isimo sathola ukuthi kulimale izingane ezingu-19. Zithole usizo lwezempilo endaweni yesigameko ngaphambi kokudluliselwa ezibhedlela ezahlukene."
Kwesinye isigameko esenzeke eKapa, kushone abantu abathathu kwathi ababili balimala kulesi sigameko esenzeke e-Athlone ngoLwesine ebusuku.
Laba ngamadoda aphakathi kweminyaka engu-34 no-60 ubudala, ababulawe eKewton.
Owamaphoyisa uSinathi Joni uthi basaqhuba uphenyo.
- EWN


text:
I-innovative Technology Solutions i-Silver Learning Partner ehloniphekile ye-Microsoft futhi inikeza zonke izifundo ezinkulu ze-Microsoft. I-Microsoft iyiphayona kwezobuchwepheshe be-IT futhi inikeza ububanzi obuningi bokuzibandakanya kuhlanganise ne-Microsoft Office Applications, ukuhlakanipha kwebhizinisi, ukusekelwa kwemisebenzi, ukuphathwa kwesicelo sebhizinisi, ukuphathwa kwedatha, nokunye okuningi.
Ukuthola isitifiketi seMicrosoft kubonisa ukuthi uhlole ubuchwepheshe be-Microsoft, i-Innovative Technology Solutions Ukunikeza izifundo ze-Microsoft Certification ku-Gurgaon India, yethuUkuqeqeshwa kwe-Microsoft Trainingunike amandla izinhlangano zakho ukuba zisebenzise ngokugcwele ubuchwepheshe be-Microsoft ukuze kukhuliswe umkhiqizo, I-Good Studies ibonisa ukuthi izitifiketi ze-IT zandisa amathuba okuthola umsebenzi omuhle, i-89% yokuqasha abaphathi ithi i-certs ye-IT ibaluleke kakhulu. Ukuqeqeshwa kwe-Microsoft yethu inikeza izitifiketi kuseva, ideskithophu, uhlelo lokusebenza, amaspredishithi egciniwe kanye nezinhlelo zokusebenza. Innovative Technology Solutions yi-No. 1 Institute of Microsoft Certification eGurgaon, Delhi NCR, India kanye nase-USA, e-UK nase-Australia
Yini ozokufunda?


text:
UMengameli omusha waseZimbabwe uhlakaze iKhabhinethi kaMugabe
2017-11-28 11:00
Harare - UMengameli omusha waseZimbabwe u-Emmerson Mnangagwa usethathe isinqumo sokuhlakaza iKhabhinethi likalowo angene ezicathulweni zakhe uRobert Mugabe, owesula esikhundleni kulandela ukuthi umbutho wezempi washaqa amandla oMbuso.
UMnangagwa "usohlelweni lokuhlanganisa ithimba elisha longqongqoshe beKhabhinethi", kusho uMisheck Sibanda, onguNobhala kaMengameli neKhabhinethi esitatimendeni ngoMsombuluko.
USibanda unezele ngokuthi uMnangagwa uqoke uPatrick Chinamasa njengebamba likaNgqongqoshe wezeziMali kwathi uSimbarashe Mumbengegwi waqokwa njengebamba lesithunywa esiphezulu "ukuze kungaphazamiseki ukuqhubeka komsebenzi omqoka kahulumeni".
Lesi sitatimende asizange sicacise ukuthi uMnangagwa uzolimemezela nini iKhabhinethi elisha.
OLUNYE UDABA: UMugabe kumele alalele abantu ehle esikhundleni - Mnangagwa
UMnangagwa, 75, wafungiswa ngoLwesihlanu njengomengameli ngemuva kwezidubedube ezabonakala kuleliya lizwe ngesikhathi amasosha ethatha izintambo zoMbuso kuMugabe, ngenhloso "yokubopha izigebengu ezisondelene noMugabe".
UMugabe kukaningi egxekwa ngokubambelela emandleni noma isidingo singasekho futhi esolwa ngokuphatha ngesandla sensimbi, ukukhwabanisa ukhetho kanye nenkohlakalo.
Wagcina egobe uphondo, wavuma ukwehla esikhundleni ngemuva kwezingxoxo.
IPhalamende lase liqala uhlelo lokuvotela ukuketula uMugabe ngesikhathi uSomlomo emisa izinhlelo wafunda incwadi yokwesula kaMugabe.
- AFP


text:
Ubulawelwe emzini wakhe bezofuna eyesitokofela
2014-12-07 11:02
Johannesburg - Kudutshulwe kwabulawa umlisa, kanti kuthiwa
udutshulwe abalisa abathathu abebefuna imali yesitokofela emzini wakhe
eJabulani eSoweto, kusho amaphoyisa aseGauteng ngeSonto.
Lo mlisa ubuye kwakhe ngemuva kokuyokhipha imali ngoMgqibelo ebusuku,
kusho uWarrant Officer Kay Makhubela.
"Abalisa abathathu bafike emzini wakhe bafuna imali kodwa yena wanqaba
nayo, base bemdubula washonela khona lapho.”
Funda nalolu daba: Bekulindeleke adedelwe obethunjwe yi-Al Qaeda.
Abasolwa babaleke bengayiphethe imali njengoba bephazamiselekile ngemuva
kokudubula.
Amaphoyisa abizelwe endaweni yesehlakalo ngezithuba zabo-22:00.
"Akukacani ukuthi abasolwa bamlandele ephuma kokhipha imali yini umufi
noma bebenolwazi lokuthi kunemali endlini."
– "Like"
ikhasi lethu ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- SAPA


text:
Kuntenge irandi kuvela ukuthi angase anqobe uTrump
2016-11-09 08:07
America - Kuntenge irandi kanye nezimakethe njengoba izibikezelo ziqagula ukuthi uDonald Trump nguye ozolunqoba ukhetho.
Izimakethe zisabela ukuthi ukunqoba kukaTrump kungahle kudale ukwehla komnotho nezohwebo ngemuva kokusabisa ngokuqeda izivumelwano zohwebo zaseMelika.
OLUNYE UDABA: Elamanqamu namuhla eMelika - Umbiko
Kusukela ngezithuba zabo-06:50 ekuseni irandi lehle ngo-4.5% uma liqhathaniswa neDollar.
Izimakethe zomhlaba ezeseka uClinton nazo zishayekile kulandela imiphumela yakamuva.
Amandla eDollar abephansi ngo-5% uma eqhathaniswa noPondo kanti uma eqhathaniswa ne-Euro angu-6%.
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter
- EWN


text:
Bayavela abasolwa abathathu abatholakale nezicubu zabantu
2017-08-21 14:00
Estcourt - Umphakathi uphume ngobuningi bawo uyolalela icala labantu abathathu abasolwa ngokutholakala nezicubu zomzimba womuntu.
Laba basolwa bavele phambi kweNkantolo yeMantshi yase-Estcourt ngoMsombuluko.
OLUNYE UDABA:"Angazi zatholakala kanjani izicubu zomzimba emotweni yami"
Laba babanjwe ngempelasonto ngesikhathi amaphoyisa athola izicubu zomzimba endaweni yaseRensburgdrift naseMangwe.
Amaphoyisa athi laba basolwa, abaseminyakeni ephakathi kuka-22, 29 no-32 ubudala, babhekene namacala okubulala nokutholakala nezicubu zomzimba.
- News24


text:
U-DJ Black Coffee ushiye angalazi ngama-Metro FM Awards
2017-02-27 12:31
Cape Town – Omunye woDJ bakuleli abahlonishwayo kuleli kanye naphesheya kwezilwandle, uDJ Black Coffee, ubhodla umlilo ngokungaphakanyiswa kwegama lakhe noma ingoma yakhe emkhakheni we-remix emcimbini wezindondo obubhekwe ngabomvu, ama-Metro FM Awards.
UBlack Coffee wenza kabusha (remix) ingoma ka-Alicia Key eshisa izikhotha nesihloko sithi In Common.
Le ngoma yathola okukhulu ukunconywa emhlabeni wonke kanti yaba sohlwini lwezinye zezingoma ezihamba phambili emhlabeni.
OLUNYE UDABA: Ngabe bekungamaMetro FM Awards noma iMabala Noise Awards?
Lo DJ ube esebhodlela enkundleni yezokuxhumana, iTwitter, nalapho ephinde wancoma khona inkulumo eyenziwe ngumrepha, uRicky Rick, nokhulume ngomkhakha wezomculo kanye nalo mcimbi wezindondo.
Zibonele eminye yemibhalo kaBlack Coffee kanjalo nenkulumo kaRicky Rick ngezansi:
- Channel24


text:
Ukulungiswa Okuyisisekelo Kwe-DDI Basic 7.3 Training Course & Certification (Ngaphambili I-NIOS Configuration)
Uhlolojikelele
Izilaleli & Izidingo Zokuqala
Uhlaka Lokufunda
Uhlelo noHlelo
Certification
Ukusethwa kwe-Basic DDI Basic 7.3 Training Course
Lolu qeqesho lufundisa indlela yokulungisa nokuphatha imishini yenethiwekhi ye-Infoblox isebenza uhlelo lwe-Infoblox NIOS. Funda phambili futhi uhlanekezele izindawo zokubala, inethiwekhi kanye nokudala indawo, DHCP amabanga, ama-fixedaddresses, Ukuphathwa kweGrid, uhlelo lokuqapha kanye ne-protocol level, nokuphathwa kwe-systemlevel.
Okudingekayo ukuze kulungiselelwe Isisekelo se-Core DDI Basic 7.3 Certification
- Ulwazi olunamandla lwe-DNS & DHCP
- Ulwazi Lomsindo nge-TCP / IP
Isikhathi sokuphuma kwesikhathi sezinkathi: Izinsuku ze-3
- I-Module-1: Okubalulekile kwe-DNS & DHCP
- I-Module-2: Ukubukwa komkhiqizo we-Infoblox DDI
- I-Module-3: Ukubukezwa komsebenzisi womsebenzisi
- I-Module-4: Ukuphathwa kwe-NIOS okuyisisekelo
- I-Module-5: Ama-akhawunti wokuphatha
- I-module-6: Ukutholakala okuphezulu
- I-Module-7: Ukuhlelwa kwegridi okuyisisekelo
- I-module-8: Ukusebenza ne-DHCP
- I-Module-9: IPAM
- I-Module-10: Ukusebenza ne-DNS
- I-module-11: Ukusebenza ne-DHCP
- I-module-12: Idatha yokungenisa
- I-module-13: Imisebenzi ehleliwe
- I-Module-14: Izimfanelo ezingaphezulu
- I-Module-15: AmaFold Smart
Sicela ubhalele ku- info@itstechschool.com & uxhumane nathi ku-91-9870480053 ngezindleko zemali & isitifikedi, isimiso & indawo
Ukuze uthole olunye ulwazi ngomusa Xhumana nathi.


text:
Uvelile umlandeli osolwa ngodlame kwesaseMoses Mabhida Stadium
2018-04-23 17:59
Durban - Owesilisa ongomunye walabo abasolwa ngokubandakanyeka odlameni olwenzeke eMoses Mabhida Stadium ngoMgqibelo ebusuku uvelile eNkantolo yesiFunda yaseThekwini ngoMsombuluko.
UPhelelani Jojisa, usolwa ngokuba yingxenye yodlame olwaqubuka eMoses Mabhida Stadium ngoMgqibelo ebusuku ngemuva kokuhlulwa kweKaizer Chiefs ngo 2-0 idlala neFree State Stars koweNedbank Cup.
UJojisa uvele okokuqala enkantolo ebigcwele izintatheli nezakhamuzi ezimbalwa zaseThekwini.
Kulesi sehlakalo kuhlaselwe onogada abathathu ngesikhathi kuqubuka udlame.
OLUNYE UDABA:Kuzokwenziwa uphenyo olunzulu futhi baningi abazojeza ngokwenzeke eMabhida - Khoza
Icala likaJojisa lihlehliselwe uLwesithathu ukuze abaseshi bezoqinisekisa ikheli lakhe. Ugcinwe esitokisini esiteshini samaphoyisa aseThekwini.
Isigameko senzeke ngemuva kokuhlulwa kwaMaKhosi, abalandeli bangena enkundleni balwisana nonogada. Kube sekusabalala i-video okubonakala kuyo kukhahlelwa omunye wonogada esifubeni.
Lesi sigameko sigxekwe kakhulu kanti namaqembu ezepolitiki ahlukene afuna kuthathwe izinyathelo ezinqala.
Lesi sehlakalo kakusiso esokuqala ukwenzeka ebholeni likanobhutshuzwayo eNingizimu Afrika.
Ngonyaka odlule kwaqubuka udlame phakathi kwabalandeli beSundowns ne-Orlando Pirates kowePremier Soccer League.
Khonamanjalo, iKaizer Chiefs isimemezele ukuthi uPatrick Mabedi nguye ozothatha izintambo zokuqeqesha ikilabhu kulandela ukwesula kukaSteve Komphela.
- Daily News
- News24


text:
Umbani ubulale izimbuzi ezingu-17
2018-02-14 14:01
Keetmanshoop - Imvula ihlezi yamukelekile ezindaweni ezishisayo nezomile ezifana neyesifunda iKharas, kodwa lesi senzakalo semvelo sibuye sithwese abalimi nezakhamuzi izinkinga.
Imvula enamndla idalele omunye wabalimi, u-Abraham Thomas, umonakalo omkhulu njengoba elahlekelwe yimfuyo yakhe epulazini iRegina, elingamakhilomitha amane ngaphandle kwaseHelmeringhausen, kwisifunda iBethanie.
OLUNYE UDABA:Umbani ubulale izinkomo ezingu-29
Umbani ubulale izimbuzi zikaThomas ezingu-17 ngezithuba zabo-17:00 ngoLwesine olwedlule.
UThomas utshele abezindaba iNampa ngoLwesihlanu ukuthi kwanetha imvula ephakathi kwamamilimitha angu-20 nangu-40 ngaloluya suku okuwusuku okwafa ngalo izimbuzi zakhe ezingu-17 zibulawa wumbani.
"Imbuzi eyodwa ibiyimpongo kanti ezingu-15 kwezifile bezimithi sezizozala," kuchaza uThomas.
UThomas uphinde wathi lokhu okumehlele kwakhe kwake kwamenza ngoNovemba ngonyaka odlule ngesikhathi kuqala izimvula.
"Kuyingxenye yebhizinisi labalimi, kungezinye zezinto abalimi abahlangabezana nazo," kuqhuba uThomas elandisa ngokulahlekelwa kwakhe.
Ngokusho kukaThomas, okwamanje, bathole imvula engu-178 mm kanti kusele izinyanga ezimbili kuphele isizini yemvula.
- ANA
- News24


text:
Bazofaka isicelo sebheyili abasolwa ngokubulala izithandani epulazini
2017-09-12 13:59
Limpopo – Abasolwa abayisikhombisa, abavele kafuphi eNkantolo kaMantshi eLebowakgomo ngaphandle kwasePolokwane ngeledlule ngeqhaza labo ekuhlaseleni epulazini eZebediela, eMokopane, bazofaka isicelo sebheyili ngoLwesithathu ekuseni.
Abasolwa, abaneminyaka ephakathi kuka-29 no-42 ubudala, babanjwe ezifundazweni iLimpopo, eGauteng naseMpumalanga ngeledlule ngemuva kokuphuma umkhakaso kwamaphoyisa.
Kwatholakala isibhamu kanye nezinhlamvu ngesikhathi beboshwa abasolwa.
Okhulumela amaphoyisa aseLimpopo uLieutenant Colonel Moatshe Ngoepe uthe izithandani esezikhulile zahlaselwa ngabasolwa abangaziwa ebusuku emzini wazo ose-Immerpan Farm, eZebediela ngo-Agasti 19.
OLUNYE UDABA: Kudubuleke obehambisa isidumbu, izigebengu zivalelisa umufi
Abasolwa babaleka nezibhamu ezimbili zokuzingela, isibhamu esincane kanye ne-revolver.
Umndeni wathola izidumbu ngakusasa ekuseni.
Zombili zaziboshwe izandla futhi zinamanxeba okudutshulwa.
- News24


text:
IWoza eNanda Walking Trail isiqala se Durban Green Corridor namalunga ayo. Inhloso ukuletha izivakashi nezihambi eNanda kanye nokwakha amathuba kubo ngokuhlangana nabantu bomphakathi. Kunezinhlangano eziningi ezingekho ngaphansi futhi ezizimele ezizimbandakanya ukusiza umphakathi. Kunama NGO,s ngezansi onke ayazimukela izivakashi (ngokunjayelekile ngokuhleleka). Thola ukubona ngaso sonke isikhathi futhi ubhekane nezinkinga zomphakathi nezipiliyoni ukuthi bazisiza kanjani futhi basizana kanjani bebodwa. Ezinye zalezi zinhlangano ziisiza kakhulu ngeminikelo efana namasekeni ezimpahla zokugqoka kanye namathoyisi.
Ikhileshi iBhekameva nesikole sezingane ecincane
Umuntu ongamthinta: uNkosazana Ntombizethu Evidence Langa
Idilesi lomgaqo: Lot 366, ohlange 4309
Inombolo ongayithinta: 073 576 2509
“Ikhileshi iBhekameva yaqala zi-2 kuNcwaba 2010 nguNtombizethu Evidence Langa. Ngakhetha ukuvula ikhileshi ngoba kwakunezingane eziningi ezihlala emigaqeni uma abazala basemisebenzini nezihlobo zisezikoleni, lokho kwanginika ithuba lokuvula ikhileshi ukhubeka izingane ukuze zizofunda futhi ziphephe. Sikhulisa izingane ukuziphatha kahle, amandla, ukuxhumana nenkolo. Siyakuqinisekisa ukuphepha kwezingane futhi siyakuqinisekisa ukuthi izingane zikhule kahle. Sizinika ukudla okunempilo siyabatholela nemithi yabo uma kunesidingo.
Singakuthokozela ukusizwa ngezimpahla zokufunda, izingubo zokulala, omatilasi nokudla kwezingane. Ngesinye isikhathi ngisebenzisa ihholo lomphakathi. Nginayo indawo kodwa anginazo izimpahla zokwakha. Uma bakhona abangasiza bamukelekile ukwenza njalo.
Izivakashi zimukelekile. Asikho isidingo sokubhukha, izikhathi ezijwayelekile 08:00-13:00 (kusukela ngoMsombuluko kuya kuLwesihlanu). NgoLwesine usuku lwezemidlalo ngakho singalusebenzisa usuku lonko.singenza namaphefomansi ama-rhymes, imidanso yesiZulu kanya namaculo” Ntombizethu Evidence Langa.
Ikhileshi iSiyathuthuka nesikole sezingane
Umuntu ongamthinta: Lillian P Mokoatle
Idilesi lomgaqo: Site no. 1 Ghandi Settlement Bhambayi INanda, P.O Box 68295 INanda 4309
Izinombolo ongazithinta: 031 519 1919, 076 714 1063
“Ikhileshi nesikole ngokwezingane ezineminyaka esukela ezinyangeni ezi-3 kuya eminyakeni eyi-6. Isikhathi somsebenzi kusukela ngo 06:30 kuya ku 06:00 ntambama. Sihlangene nesikole simabanga aphansi iKastara Ghandi, sizinika kabili ukudla ingane iyodwa, ukudla kwasekuseni nokwasemini, imidlalo. Ikhileshi nesikole kwavulwa kabusha ngo 1998 emuva kokuvalwa ngesikhathi sodlame lwezepolitiki phakathi kwama 90’s. Yayiphethwe uNkosazane T Zuma. Ngaphansi kuka Lillian. Yaqala ukusebenza eminyakeni eyi-16 edlule.yaqala ngezingane ezi-12 kodwa manje inezingane ezingu-265 namalunga ayi-11 esitafu, unogada oyi-1, oyi-1 engadini nabanye abavolontiyayo. Singathanda ukuthola iminikelo yamathiyisi okufundela ngaphakathi nezinto zokudlala, izimpahla zokugqoka nezingubo zokulala. Kune zingane ezisuka emindenini eswelayo.
Izivakashi zimukelekile. Isidingo sokubhuka asikho. Izivakashi zingafika noma ngasiphi isikhathi, kodwa kusukela ngo 10:00 kuya ku 12:00 kungaba kuhle kakhulu. Abantu abawu-20 kuya ku-30 bangavakasha ngesikhathi esisodwa. Izivakashi zingabuku ukuthi zikhula kanjani izingane. Izivakashi zingabuka izingane zebanga- R zidansa umdanso womdabu, zicula amaculo kusukela ekhilshi, ibanga- R, zikhulume ngamaphupho azo. Izivakashi zingayishiya ikhileshi ziye endaweni kamaGhandi okungamamitha awu-300 ubude” Lillian P Mokoatle.
Inhlangano iSukuma uZenzele Poverty Alleviation (ukuqeda indlala)
Umuntu ongamthinta: Nkosinathi Maphumulo
Idilesi lomgaqo: ohlange Phrase 3 A nu-Road, L364 INanda 4310
Ukuxhumana
Inombolo yocingo: 031 519 0846
Ifekisi: 031 519 1026
Umakhalekhukhwini: 082 839 2736
Imeyili: info@sukumuzenzele.org.za
“Isukuma uZenzele iphrojekthi enika usizo izingane uma ziphuma ezikole, lapho ukudla kwantambama kunikwa izintandane nezingane ezinhlwempu ohlange kusukela eminyakeni eyi- 5 kuya kwe-18. Inhlangano futhi inika iziyalo kulabo abayeka ezikoleni. Sibafundisa izindlela zokuphila, amakhono empilweni futhi sibanike neziyaloebuncaneni babo. Kunengadi yamaveji lapho sithola khona ukudla. Izingane zinikezwa ithuba lokutshala amaveji ukuze futhi bacabange ngokubaluleka kokutshala. ISukuma uZenzele yaqala ngo 2002, kodwa yafakwa ngo 2003. Abasunguli bagqugquzelwa ukungakwazi ukubhala kwabantu, izinga lokungaqashwa, nokunyakwa kwezifo ezithelelanayo. Yaqala ikominti elilinamalunga ayi-5. Ababili babo basekhona kwikominti kumanje.
Simukela lonke uhlobo lweminikelo olungasisiza. Kungaba ukudla , izingubo zokulala izingane ezinhlwempu.
Izivakashi zimukelekile isikhathi esikahle kulapho kunalabo abasisizaya futhi nalabo abathola usizo kule phrojekthi. Izivakashi kufanele zibhuke, kuzoba phakathi kuka 14:00 kuya ku 15:00 ntambama kusukela ngoMsombuluko kuya kuLwesihlanu. Ungagqoka noma kanjani. Iqembu lobuciko endaweni lingasijabulisa ngomdanso wobuciko bomdabu kanye nokuhlukahlukene, amaphoyemu kanye nomculo” Nkosinathi Maphumulo
Khula futhi ugqame
Idilesi lomgaqo: 1405 ohlange Township, Westham Drive, INanda 4310
abantntu ongabathinta: uNkosazana Patience Posile/ uMnumzane Mpisi
Ukuxhumana
Ucingo: 031 519 0301
Umakhalekhukhwini: 073 259 3191/082 728 5397
Imeyili: myashine.shine@gmail .com
Ikhula futhi ugqame ikhaya lababekeli nesenta losizo lokuqala, iqembu elifundayo nephrojekthi yokufunda komphakathi, ukondla kanye nephrojekthi eletha imali, isibonelo ingadi. Le phrojekthi yafakwa ngo 2007 kodwa yabhaliswa ngo Lwezi 2008. Sakha imiphakathi ngokuletha ithemba kubantu, zibakha izinhliziyo futhi sibakhulise nangokomqondo, ngokwenkolo nangemizimba ngalemithetho elandelayo eqondweni.
Kwimiphakathi eyangenwa kakhulu isandulela ngculazi sibanika izidingo zabo sibatshele ngokuziphatha nangenkolo.
Izintandane nabahluphekayo abanesandulela ngculazi (HIV/AIDS). Sikhuphula indlela yabo yokuphila ngokubavikela ezifeni, sifundisa abahluphekayo nabakhula kanzima ukuzimela. Siphinde sinakekele ngokunika nokwakha imisebenzi kanye nokubalolonga emiphakathini.
Le phrojekthi izimbandakanyele ukunika ukudla abantu abakudingayo nokuhlukumezeka keNanda.
Okumanje le phrojekthi inika ukudla ezinganeni eziswele ezifunda ezikoleni ezingomakhelwane, zifika nsuku zonke ukuzothatha ukudla kwazo lapho sibanika idokwe. Siphinde silungise nokudla kwesipuni nokunempilo ukunika labo abadla ama-ARV’s njalo ngamampelasonto. Abanye balaba bantu baguliswa ukungabi nempilo enhle.
Ukusingatha izivakashi noma izihambi?
Yebo, bangashaya imeyili ukubhukhela ukuvakasha futhi balinde ukumukeleka, izivakashi ezivunyelwa ukuvakasha zingu-10 kuya ku 15. Bangathola ithuba lokubona uMandy nezingane zakhe eziyisibusiso lezi esizisizayo. Bangathola isipiliyoni senkolo yaseMZANSI ngokungenela imidanso yezingane zasekhula futhi ugqame.
Iminikelo?
Yebo, lonke uhlobo lomnikelo olungasisiza ukukhulisa izingane lungabongeka kakhulu, noma kungaba uluphi uhlobo lwamathoyisi, izimpahla zokufunda , ukudla, izimpahla zokugqoka, nezimpahla ezisebenzile zasendlini nokunye nje. Angeke sikhethe kodwa nje singabonga noma yimuphi umnikelo ongasiza ukukhulisa izingane zibe nempilo engcono futhi zikhule kahle. (Patience Posile)
Ucwaningo nezithombe kwatholwa uLoyisa Ntsalaze, yahlanganiswa uSabine Marschall ngo Ndasa 2014
This post is also available in: English


text:
Ikhomishini ebona ngezokukhumisana umlotha eye National Peace and Reconciliation Commission isiphume lohlelo lweziqondiso okumele zilandelwa ukulungisisa indaba zokungezwani ezikhona elizweni.
Iziqondiso lezi ezibunjiweyo zizasetshenziswa phansi kohlelo lwemimyaka emihlanu, kusukela lonyaka kusiya umnyaka ka2023, ukuze kuqondiswe indaba zokungezwani.
Umgcinisihlalo wekhomishini le, uMnu. Selo Masole Nare, uthi sebehlele indlela yokulungisisa indaba zokungezwani esithi njalo okumqoka kulolu gwalo ludaba lokhetho kanye lolwe Gukurahundi okuyizo ezizaqala ukukhangelwa lonyaka.
Wengeze esithi ikhomishini izasebenzelana lamanye amakhomishini afana leZimbabwe Human Rights Commission kanye le Zimbabwe Electoral Commission kusiyangokuthi udaba abalukhangelayo lweyama kwezokhetho kumbe ukwephulwa kwamalungelo oluntu.
Omunye walabo akade besemhlanganweni lo, uMnu. Strike Mnkandla, uncome loluhlelo kodwa usola isikhathi sokuqhutshwa kwalo esithi sifitshane kakhulu okungabangela ukuphathwa komsebenzi ongajulanga.
UMnu. Dumisani Mpofu laye uthe laloba uhlelo lolu lubukeka kumele kucaciswe ukuthi uzulu uzathola ithuba lokubuza okhomishina ibuzo nxa ingabe sebehlulekile ukuqhuba umsebenzi.
Ilunga leMthwakwazi Republic Party, uNkosikazi Ntombizodwa Mguni, uthi uyajabula ukuthi ukutshengisela kwabo sekuze kwabafikisa kulelizinga.
Umhlangano lo ubuhlanganise abantu abavela ezabelweni zonke zelizwe. Ugwalo lwalolu hlelo luzakwethulwa kuzulu kumaviki amabili alandelayo eHarare.
Okunye okuphawulwe ngaphansi kohlelo lolu yikuthi kuzabunjwa amakomithi azakhangela ukukhumisana umlotha, ukuvikela ukuqhamuka kodlakela, ezasekela abahlukunyeziweyo, ezakhangela amalungelo abomama kanye lobulili, ezacingisisa njalo isamukela izikhalazo kanye lezakhangela ngokugcinwa kolwazi.
Amakhomithi la azahlanganisa inhlanganiso ezizimelyo kanye labokhomishina. Ugwalo lolu lukhangelele ukubumba ilizwe elilokuthula ‘A Peaceful Zimbabwe for All Generations’.


text:
MTHWAKAZI omuhle ngokuthokoziswa kusa kwamalanga liphephandaba likazulu lakuyonale iviki lize lazo njalo eziluluju bakaMthwakazi. Njengoba lidume ngezimnandi zodwa kule iviki likuphathele iqembu likamaskandi Abafana bakaMzilikazi.
Othanda ukuzithokozisa nansi ingxoxo ehlabusayo phakathi kwentatheli yephephandaba likazulu uArnold Ndlovu (AN) lelunga leqembu leli uDoit Nkomo (DN).
AN: Akuthi fahlafahla uzulu ngembali yeqembu leli kanye lomcu
lo eliwenzayo?
DN: Igama lami nguDoit Nkomo ngidabuka eTsholotsho esigabeni seSusumane ngafunda eMazibisa Primary School. Ngaqhubeka ngaya ezifundweni zaphezulu eMavela Government School.
Ngingomunye wabasunguli beqembu elibizwa Abafana bakaMzilikazi. Njengentsha enengi yakoMthwakazi sagijimela eNingizimu Africa ukuzozama impilo. Umculo kamaskandi sawuqala ngo2010 lensizwa zakithi kodwa abanye sebatshiya baqala awabo amaqembu okwakhathesi ngisebenza lomngane wami uNewman Tshuma.
AN: Tshela uzulu mfokaMasiya ukuthi njengomculi kamaskandi selakhipha amadlalade amangaki njalo abantu bawuthatha njani umsebenzi wenu?
DN: Njengeqembu eselileminyaka lasungulwa siyathanda ukuthi sikhiphe amadlalade minyaka yonke ndoda, okwakhathesi silamadlalade amahlanu. Elokuqala ngelithi Bathini abafana, Hlehlani bafana, Ungubaba onjani, Intandane lethi Usizi lamaDVD amabili.
AN: Kuhle lokhu. Njengeqembu litshayela ngaphi ingoma zenu ukuze abantu babekwazi ukulithola?
DN: Njengabantu abahlala eNingizimu Africa abantu abathanda umculo wethu balakho ukusibona eHillbrow, Germiston, Alexandra, Soweto, Diepsloot, Tembisa, kuthi nxa silapha ekhaya sijayele ukutshaya sise Plumtree, eTsholotsho lasedolobheni lakoBulawayo.
AN: Njengoba selakhipha amadlalade lawa uzulu limthembisani kusiyaphela wonalo umnyaka kusiya phambili?
DN: Lonyaka sikhangelele ukujabulisa uzulu ngelinye idlalade elizaphuma ngoMpalakazi kodwa alikabi lesihloko. Ngedlalade leli sizazama ukusebenza nzima sipheke leDVD siphinde sizothokozisa abantu bakithi ngesikhathi sekhefu.
AN: Akutsho, bunzima bani elihlangana labo kumaskandi njalo lingathanda ukuthi uHulumende alenzeleni ekuliphathiseni?
DN: Ubunzima obukumaskandi yikuthi asitholi isponsorship ngalokhu kwenza umsebenzi wethu ucine uphuma isikhathi singakafiki kumbe ungaphekekanga kuhle.
Njengabaculi besingathanda ukuthi uHulumende asincedise ekulweni labantu abathengisa umculo wethu ngokungekho emthethweni ngoba kuyasibulala singabahlableli sigcina sithola udumo ebantwini kodwa ezikhwameni kungela lutho esiluzuzayo


text:
Kuthiwa kade ayekhala ngokulandelwa uSindiso Magaqa
2017-07-16 17:01
Lucky Cain no-Andile Moshoeshoe, ILanga
Durban - Kubikwa ukuthi bese kunesikhathi ekhala ngokulandelwa yizimoto angazazi ezingenazo izinombolo owayenguNobhala-jikelele we-African National Congress Youth League (ANCYL) uMnu Sindiso Magaqa, 34, oqhululwe ngentululwane yezinhlamvu ngabantu abangaziwa.
Kusolwa ukuthi ulalelwe unyendle endaweni yangakubo e-Ibisi eMzimkhulu eningizimu yeKwaZulu Natal ngoLwesine ntambama ehleli namanye amakhansela amabili okunguNkk Jabu Mzizi noNkk Nontsikelelo Mafa bengaphakathi emotweni yakhe.
Kuthiwa bebephuma ukuyovela kamngani wabo oshonelwe esigodini saseNcambedle.
Omunye wesilisa okhulume neLANGA LangeSonto ocele ukungadalulwa uthe kuqhamuke imoto yohlobo lweMercedes Benz eyisiliva yangabuza yavulela ngenhlamvu ngaphambi kokuba ishaye izule. Kuthiwa imoto obekukhona kuyo uMnu Magaqa nalawa amanye amakhansela isale izimbobombobo yizinhlamvu.
ILANGA LangeSonto lithole ngosondelene noMnu Magaqa ukuthi lesi sigameko senzeka nje bese kunesikhathi ekhala ngezimoto ebezilokhu zimlandela njengoba ebeseze wazitholela nabaqaphi.
Kuthiwa ngesikhathi sokudutshulwa abaqaphi bebesathunyiwe ukuyothenga isiphuzo njengoba lesi sigameko senzeke ngokuphazima kweso.
Okhulumela umndeni kaMnu Magaqa uMnu Les Situta uthe uyalulama esibhedlela angathandanga ukusidalula. Uthe umndeni kaMnu Magaqa uzizwa ungaphephile, uyesaba nakuba kunesiteshi samaphoyisa endaweni.
Uveze ukuthi uMnu Magaqa udubuleke ezinyaweni, esinqeni nasengalweni. NgoLwesihlanu uNgqongqoshe wezokuPhepha KwaZulu Natal uMnu Mxolisi Kaunda nowezokuBusa ngokuBambisana nobuHoli boMdabu uNkk Nomusa Dube-Ncube bahambele endaweni yesigameko.
Basigxekile lesi senzo, banxusa ukuba abakwasidlodlo benze konke okusemandleni ukuze abenzi baso babhekane nengalo yomthetho.
Okhulumela oKlebe uBrigadier Hangwani Mulaudzi uthe okwamanje bekungakaboshwa muntu ngalesi sigameko kwazise balinde balulame abathintekayo ukuze bathole okungabasiza ukuqhuba uphenyo lwabo.
Ziyanda izigameko zokudutshulwa kubulawe osopolitiki KwaZulu Natal ikakhulukazi ezindaweni eziseningizimu yesifundazwe naseRichmond. UMgcini-mafa we-ANC kuzwelonke uDkt Zweli Mkhize uzwakalise ukukhathazeka ngalezi zehlakalo.
- News 24


text:
BABA
WETU osezulwini, Malahlukaniswe iGama lako. Mauze umbuso wako. Mayenziwe
intando yako emhlabeni njengasezulwini. Sipe namuhla ukudhla kwetu kwanamuhla.
Sitetelele izono zetu, Njengokuba nati sibatetelela abasonayo. Ungasiyisi
ekulingweni; Kodwa usikulule kwokubi. Amen.
IKOLEKTA.
NKULUNKULU mNinimandhla onke, izinhliziyo zonke zivulekile kuwe ; izimfiso zonke zaziwa nguwe, akuko luto olufihlelwe wena; Yenza ibe mhlope imicabango yeziuhliziyo zetu ngokupefumulela kuzo uMoya wako oy'iNgcwele, ukuze sikutande ngokupeleleyo, silidumise ngokufaneleyo iGama lako elingcwele; ngaye uKristu inKosi yetu. Amen.
¶ UmPristi abesependukela ngakubantu,
amemezele ngezwi elizwakalayo IMITETO E'LISHUMI; abantu besaguqile bacele
ngemva kwayo yonke imiTeto ngaminye, isihhau sika Nkulunkulu ngenxa yezego
zabo zesikati esidhlulileyo, bacele nomusa wokuba bayigcine ngesikati
esizayo, ngokuti.
UmPristi.
UNKULUNKULU wawamemezela lamazwi wati.
Mina ngiy'inKosi, uNkulunkulu wako : ungabi nabanye oNkulunkulu ngapandhle kwami.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Ungazenzeli isitombe, ungazenzeli umfanekiso waluto olusezulwini pezulu, nolusemhlabeni pansi, nolusemanzini ngapansi kwomhlaba. Ungakotami pambi kwazo, ukuleke kuzo. Ngokuba mina inKosi uNkulunkulu wako nginguNkulunkulu ozazisayo, ngibatwesa abantwana ukwona kwaoyise kuze kube isizukulwane sesitatu nesesine sabangizondayo, ngenza umusa ezinkulungwaneni zabangitandayo bebamba imiteto yami.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Ungadhlali ngeGama lenKosi uNkulunkulu wako, ngokuba inKosi aiyikumyeka angabi nacala lowo odhlala ngeGama layo.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Kumbula ukwahlukanisa usuku lweSabata. Wosebenza ngezinsuku ezi y'isitupa, wenze ngazo wonke umsebenzi wako. Kepa olwesikombisa lu'liSabata lenKosi uNkulunkulu wako. Ungasebenzi ngazo nabanye, wena nendodana yako, nendodakazi yako, nomuntu wako wesilisa nowesifazane, nezinkomo zako, nowezizwe okona kuwe. Ngokuba ngezinsuku ezi y'isitupa inKosi yenza izulu nomhlaba nolwandlale nako konke okukona, yapumula ngolwesikombisa ; ngakoke inKosi yalukulisa olwesikombisa, yalwahlukanisa lona.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Yazisa uyihlo nonyoko, ukuba izinsuku zako zibe ziningi ezweni olipiweyo inKosi uNkulunkulu wako.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Ungabulali.
Abantu. NKosi, sihhaukele: uqondise izinhliziyo zetu zibambe lomteto.
UmPristi. Ungapingi.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Ungebi.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Ungafakazi ngamanga ngowakelene nawe.
Abantu. NKosi, sihhaukele : uqondise izinhliziyo zetu zibambe lomteto.
UmPristi. Unganxaneli indhlu yowakelene nawe, unganxaneli umfazi wowakelene nawe, nomuntu wake owesilisa nowesifazane, nenkabi yake, nembongolo yake, nokunye kwake.
Abantu. NKosi, sihhaukele : uyibhale yonke lemiteto yako ezinhliziyweni zetu, siyancenga, nKosi.
¶ Besekulandela elinye iKolekta kulawa'rnabili
okutandazela uKing, umPristi esemi njengakuqala, ati,
Masitandaze.
NKULUNKULU mNinimandhla onke, o'mbuso wako umi njalo napakade, o'mandhla ako angenamkaulo; lihhaukele iChurch lako lonke, uyibuse inhliziyo kaGeorge umuntu wako oketiweyo, uKing wakiti, ukuba azi ukuti uy'induna kabani, azame ukwandisa udumo nobukosi bako pezu kwako konke; kuti tina nabantu bake bonke, sikumbula njalo ukuti amandhla ake avelapi, simkonze ngeginiso simazise simlalele ngokuzitoba, ngawe njengeZwi lako elibongekayo nomyalo wako; ngaye uJesu Kristu inKosi yetu, okona ebusa nawe noMoya oy'iNgcwele, uNkulunkulu munye, kuze kube pakade. Amen.
Noma,
NKULUNKULU, mNinimandhla onke, opakade, sifundiswa ngeZwi lako elingcwele ukuti izinhliziyo zamakosi zibuswa zipatwa nguwe, nokuti uzihlela uzipendula niengokubona kwako Siyacela kuwe sitobekile ukuba uyimise uyibuse inhliziyo kaGeorge umuntu wako, uKing wakiti; ukuze kuti ngokucabanga kwake konke, nangamazwi ake onke, nangokwenza kwake konke, azame njalo ukwandisa udumo nobukosi bako, apikelele ukulondoloza abantu bako ababekwe pansi kwake, babe nenhlanhla, nokutula, nokulunga; sipe loku, Baba onesihhau, ngenxa yenDodana yako etandekayo uJesu Kristu inKosi yetu. Amen.
¶ Besekwenziwa iKolekta lalolo'suku. Ngemva kweKolekta
umPristi afunde IPistola ati, IPistola lilotshiwe (noma,
umBhalo omiselwe IPistola ulotshiwe) esahlukweni — encwadini —
kuqala ngeVerse —. IPistola selifundiwe ati, Lipela lapa
IPistola. Abesefunda iVangeli (abantu bemi) ati,
iVangeli eliNgcwele lilotshiwe esahlukweni — sika — kugala
ngeVerse —. Selifundiwe iVangeli, besekuhlatshelelwa noma kutshiwo
lesi'siVumo soKolo, abantu besenzi njalo.
NGIYAKOLWA
KUNKULUNKULU MUNYE uYise umNinimandhla onke, umEnzi wezulu nomhlaba, nowako
konke okubonakalayo nokungabonakaliyo.
Nakuyo inKosi inye uJesu Kristu, inDodana eyodwa ezelwe uNkulunkulu, izelwe uYise kungakabiko izikati zonke; inguNkulunkulu ivela kuNkulunkulu, ingukuKanya ivela kuko ukuKanya, inguNkulunkulu impela ivela kuNkulunkulu impela, Eyazalwa, engenziwanga, iSubstansi layo linye nelikaYise, Okwenziwa iyo konke: Eyehla ezulwini ngati tina abantu nangokusisindisa, Yenziwa inyama ngoMoya oy'iNgcwele kuyo inTombi uMaria, Yaba umuntu, Futi yabetelwa esipambanweni ngenxa yetu kuPontiu Pilatu, Yahlupeka, Yabekwa elibeni, Ngosuku lobutatu yabuya yavuka njengokulotshiweyo, yenyuka yaya ezulwini, Isahlezi kona ngasekunene kukaYise. Iyakupinda ize nobukosi ukwahlulela abasekona nabafileyo: Umbuso wayo suyikupela.
Ngiyakolwa nakuMoya oy'iNgcwele, oy'inKosi, opilisayo, Opuma kuYise nakunDodana, Obongwayo edunyiswa kanye noYise nenDodana, Owashumayela ngabaProfeti. Ngiyakolwa nakulo iChurch linye eliKatolika elab'Apostoli. Ngivuma umBapatizo munye wokutetelela izono, Ngibheka ukuvuka kwabafileyo, Nokupila kvvezikati ezizayo. Amen.
¶ UmPristi abesebika kubantu izinsuku ezingcwele nezokuzila ezifanele ukugcinwa kulelo'viki elilandelayo. Besekubikwa usuku lwesiDhlo senKosi (uma siyakuba kona); besekufundwa izimemezelo zemiTshado: kufundwe nezincwadi ezivela kumBishop, nezokukipa abantu eBandhleni. Akungamenyezelwa luto enDhlini yeSonto ngesikati senKonzo eNgcwele kupela ngumPristi, naye angamemezeli luto kupela okungemiteto yale'ncwadi, noma okuvela kuye uKing noma kumBishop.
¶ Besekulandela InShumayelo.
¶ UmPristi abesebuyela eTafuleni lenKosi aqale
iOffertory, afunde libe linye, noma emangaki, kulawa 'maSentense alandelayo,
akete njengokubona kwake.
UKUKANYA
kwenu akuqame pambi kwabantu, ukuze babone ukwenza kwenu okuhle, bamdumise
uYihlo osezulwini. St. Matt. 5.
Ningazibekeli imfuyo lapa emhlabeni, lapo yonakaliswa kona ukugqwala nenundu, lapo amasela efohla kona ebe; kodwa zibekeleni imfuyo ezulwini, lapo ingonakaliswa kona ukugqwala nenundu, lapo amasela engafohli kona ebe. St. Matt. 6.
Konke enitanda ukuba abantu banenzele kona, nani benzeleni kona loko, ngokuba loku kungumTeto nabaProfeti. St. Matt. 7.
Akusibo bonke abatshoyo kimi ukuti, NKosi, nKosi, abayakungena embusweni wezulu, yilowo kupela owenza intando kaBaba wasezulwini. St. Matt. 7.
UZakeus wesuka wema wati kuyo inKosi, Bheka, nKosi, ngabela abampofu inxenye yezimpahla zami; futi uma ngaka ngamudhla umuntu into yake ngiyibuyisela kuye ipindwe kane. St. Luke 19.
Ng'ubani oya empini edhla okwake na! Ng'ubani otshala insimu yamavayini kepa angadhli izitelo zayo na? Ng'ubani owalusa umblambi kepa angadhli amasi awo na? 1 Kor. 9.
Uma sahlwanyela kinina okwomoya, kuy'mto enkulu y'ini ukuba sivune okwomhlaba kwenu na? 1 Kor. 9.
Anazi y'ini ukuti bona abakonzayo bepata izinto ezingcwele badhla kuwo umhlatshelo na? nabo abe niyo ealtar badhlelana nalo na? Njaloke inKosi yayala yati, Bona abashumayela iVangeli mabapile ngokweVangeli. 1 Kor. 9.
Yena ohlwanyelayo kancane uyakuvuna kancane; yena ohlwanyelayo kakulu uyakuvuna. kakulu. Akube y'ilowo anikele njengokutanda kwenhliziyo yake, angenzi ngokuncitshana noma ngokunyinyeka, ngokuba uNkulunkulu utanda onikelayo ngokutokoza. 2 Kor. 9.
Yena ofundiswa iZwi kam'abele umfundisi kuzo zonke izinto ezinhle. Ningakohliswa, uNkulunkulu kahlekwa, ngokuba loko umuntu akuhlwanyelayo uyakuvuna kona loko. Gal. 6.
Sisenetuba asenzele bonke abantu okuhle, ikakulu abendhlu yokukolwa. Gal. 6.
Ukumazisa uNkulunkulu kuy'imfuyo enkulu uma umuntu anele y'iloku anako, ngokuba asizanga naluto emhlabeni, kusobala ukuti singemuke naluto kuwo. 1 Tim. 6.
Bayale abafuyileyo lapa emhlabeni ukuba bapane b'abelane, bezibekela ngaloko isisekelo esiqinileyo bekumbula isikati esizayo, ukuze bafinyelele ekupileni okupakade.
UNkulunkulu kasiye ongalungile ukuba akohlwe ukwenza kwenu nokukutazela kwenu okuvela otandweni, enatanda ngalo iGama lake, loku nibasizile abangcwele, namanje nisabasiza. Heb. 6.
Ningakohlwa ukwenza okulungileyo nokupana; ngokuba uNkulunkulu uyayitanda kakulu imihlatshelo enjalo. Heb. 13.
Yena ofuyile impahla yalomhlaba, kuti uma embona umfo wabo entula angamhhaukeli, kungatshiwo kanjani ukuti utando luka Nkulunkulu lu kona kuye na? 1 John 3.
Pana ngezinto zako, ungamfulateli umuntu ontulayo, kona inKosi ingayikukufulatela. Tobit. 4.
Yiba nesihhau njengamandhla ako. Uma u nokuningi, pana kakulu; uma u nokuncinyane zama ukupa ngokujabula ngaloko okuncinyane; ngokuba. ngaloko uyazibekela umvuzo olungileyo ozakuba nawo ngosuku lokuswela kwabo. Tobit. 4.
Yena ohhaukela ompofu utsheleka inKosi; bhekani, loko apana ngako kuyakubuyiselwa kuye. Prov. 19.
Ubusisiwe lomuntu osiza abagulayo nabantulayo inKosi iyakumsindisa ngesikati sokuhlupeka kwake. IHhulo 41.
¶ Kusafundwa lawa'maSentense, abaDiakoni noma amaChurchwarden, noma abanye abamiselwe loko, mabamukele izipo zabantu zokusiza abampofu neminye iminikelo ngesitsha esifaneleyo, bayise ngenhlonipo kumPristi: umPristi ayinikele ngokuzitoba pezu kweTafula eliNgcwele.
¶ Uma sikona isiDhlo senKosi, umPristi akabeke pezu kweTafula isiNkwa neWayine abonayo ukuti kuzakwanela,
¶ Sekwenziwe loko, unzPristi abeseti,
Offertory Sentences
Masitandazele iChurch lonke lika Kristu elilwayo lapa emhlabeni.
NKULUNKULU mNinimandhla onke, ongunapakade,
wena owasifundisayo ngomApostoli wako ongcwele ukuti asitandazele abantu
bonke sibabongele; siyazitoba sicela kuwe ukuba ngobunene bako obukulu
(*wamukele
izipo zetu neminikelo yetu) uvume ukwamukela lemitandazo yetu esiviletayo
pambi kwako, wena, Nkulunkulu onobukosi. Siyancenga ukuba upefumulele
ngalo eChurch eliKatolika umoy a weginiso nobunye nokuvumelana. Yenza
ukuba bonke abavuma iGama lako elingcwele bavumelane futi ngeqiniso leZwi
lako elingcwele, bahambe nganhliziyonye nangokutandana okulungileyo. Futi
siyancenga ukuba ulondoloze uvikele amaKosi ouke angamaKristiane, nabo
bonke abendhlu 'nkulu noHhulumeni bonke; ikakulu unilondoloze umuntu wako
uGeorge uKing wakiti, ukuze sibuswe ngokulungileyo sibe nokutula. Yenza
ukuba umpakati wake wonke, nabo bonke ababekwe ubunduna, batete amacala
ngeqiniso nangokungaketi, kucitwe ukwona nobushinga, kuqiniswe ukukolwa
okuyiko nokulunga. Baba wetu wasezulwini, banike abaBishop bonke nabaKonzi
bonke umusa wokuba ngokuhamba kwabo nangokufundisa kwabo balicansisele
iZwi lako eliqinisileyo, elipilisayo, bawenze ngokufaneleyo amaSakramente
ako angcwele. Bape nabantu bako bonke umusa wako wasezulwini, ikakulu
laba ababutene lapa manje, ukuze kuti, ngezinhliziyo ezitobileyo, nangokuhlonipa
okufaneleyo, balizwe balibambisise iZwi lako elingcwele, bakukonze ngobungcwele
nangokulunga izinsuku zonke zokuhamba kwabo. Siyancenga, nKosi, sitobekile
kakulu, ukuba ngobunene bako ubaduduze ubasize bonke abahlupekileyo, abanosizi,
abantulayo, abagulayo, noma abadabukileyo ngokunye okunzima, besahamba
kuloku 'kuhamba okudhlulayo. Futi siyalibonga iGama lako elingcwele ngabo
bonke abantu bako abadhlulileyo kulomhlaba besakolwa besaba wena; sincenga
ukuba usipe amandhla okuba silingise bona ukuhamba kwabo okulungileyo,
size sidhle kanye nabo ifa lombuso wake wezulu: Sipe loku, Baba wetu,
ngaye uJesu Kristu umLamuleli nomMeli wetu oyedwa. Amen.
Prayer for the Church Militant
* Uma kungeko izipo noma iminikelo ayekwe lawamazwi (wamukele izipo zetu neminikelo yetu)
¶ NgeSonto noma ngosuku olungewele umPristi uyakubika usuku okuyakwenziwa njalo isiDhlo senKosi, kuti ngemva kwenshumayelo abesefunda lesi'siyalezelo esilandelayo.
BATANDEKAYO, ngosuku —— oiuzayo,
ngiti, ngokusizwa uNkulunkulu, ngiyakubenzela bonke abanenhliziyo ekulekayo
etanda inKosi, iSakramente eliduduzavo kakulu lomZimba ka Kristo neGazi
lake; ukuze balamukele ngokukumbula isiPambano sake nokuHlupeka kwake
esitola ngako kupela ukukululwa ezonweni zetu, esenziwa ngako izindhlalifa
zombuso wezulu. Ngakoke kufanele ukuba sizitobe kakulu, simbonge ngenhliziyo
uNkulunkulu umNinimandhla onke, uBaba wetu wasezulwini, ngokuba usinikele
inDodana yake umSindisi wetu, uJesu Kristu, ukuba ingasifeli kupela, kepa
ibe ukudhla kwemipefumulo yetu namandhla ayo ngalelo'Sakramente elingcwele.
Lona iSakramente liy'into evela kuNkulunkulu impela, liduduza abalamukela
ngokufanelekileyo, futi liy'ingozi enkulu kubo abanesibindi sokulamukela
bengafanele ; kung'umsebenzi wami ukuniyala ukuba lingakenziwa iSakramente,
nikumbule ubukulu balemfihlo engcwele, nengozi enkulu evela ngokulamukela
ngokungafanele; akube njaloke nihlolisise izinhliziyo zenu nizibuze, ning'enzi
loku ngokunganakekeli njeng'abazenzisayo kuNkulunkulu, kodwa nenze ukuze
nize nimhlope ningabahlanzekile kulesi'siDhlo esikulu sas'ezulwini, nembete
ingubo yomTshado uNkulunkulu asitshela enuBhalweni engcwele ukuy'ambata,
namukelwe njengabafanele ukudhlelana kuleli'Tafula elingcwele.
Kepa ukuze n'enze loko, kufanele ukuba nigale nizibuzisise ngokuhamba nangamazwi enu ngemiteto kaNkulunkulu; akuti lapa nibona ukuba n'onile kona, noma ngenhliziyo, noma ngezwi, noma ngokwenza, nizikalele ngaloko 'kwona kwenu, nizibike kuNkulunkulu, umNinimandhla onke, nibe nenhliziyo eqinisela ukulungisa ukuhamba kwenu. Futi uma nibona izono zenu ukuba anonanga kuNkulunkulu yedwa, kepa nonile nakwabakelene nani, anobuyisana nabo nizame impela ukulungisa baze baneliswe enibalimazile; nizame nokutetelela abanye abanonile njenigaloku nitanda ukutetelelwa uNkulunkulu; ngokuba uma kungenjalo, ukwamukela iSakramente elingcwele akusizi 'luto, kupela ukukulisa ukujeziswa kwenu. Ngako-ke uma ekona pakati kwenu otuka uNkulunkulu, noma ovimbela iZwi lake, nolihlebayo, noma oyisipingi, noma opete amagqubu, noma onomona, noma ekona ohlezi ekwoneni okunye okukulu, makapenduke ezonweni zake; uma engapenduki, angezi ku leli'Tafula elingcwele; funa mhlaumbe eselamukele leli'Sakramente elingcwele, uSatan angene kuye, njengokuba wangena ku Judas, anigcwalise ngok'ona konke, aniyise ekubhujisweni kwomzimba nokwompefumulo.
Futi loku kufanele kakulu ukuba umuntu ang'ezi kuloku 'kudhlelana okungewele, engatembile impela isihhau sikaNkulunkulu, engenanhliziyo enhle kuye, ngaloko-ke uma ekona kini ongenamandhla okutulisa inhliziyo yake ngokwake, kodwa eswele ukududuzwa nokululekwa, makeze kimi, noma aye kwomunye umKonzi weZwi lika Nkulunkulu ohlakanipileyo, onokwazi, amlandise ukuhlupeka kwake; ukuze ngenkonzo yeZwi elingcwele lika Nkulunkulu azuze ukukululwa ezonweni zake, nangokuyalwa nokululekwa atole ukutula enhliziyweni yake, kupele uvalo nokungabaza konke.
¶ Uma umPristi ebona ukuti abantu abakutaleli ukusondela esiDhlweni senKosi, makafunde lesi'siyalezelo.
BAZALWANE abatandekayo kakulu, ngosuku
—— oluzayo ngiti, ngomusa ka Nkulunkulu, ngiyakwenza isiDhlo
senKosi; ngiti, ngeGama lika Nkulunkulu, ngiyanimema nonke eni kona lapa
nize kuso; ngiyanincenga impela ngayo inKosi uJesu Kristu, ukuba ning'ali
ukuza kuso, ngokuba nimenywe uNkulunkulu ngotando lwake olukulu ukuza
kuso. Niyazi ukuba kul'uhlupo kumuntu uma eselungisile isidhlo esikulu,
esebekile etafuleni lake izinhlobo zonke zokudhla, kungeko luto oluswelekileyo,
kusweleke abantu kupela, kepa abamenyiweyo b'ale ukuza kuso benezinhliziyo
ezingabongiyo, kungeko luto olubavimbelayo. Ng'umupi kini ongehlupeke
ngaloko na? Ongecabange ukuba upetwe kabi yibo, womwe kakulu na? Ngaloko-ke,
bazalwane abatandekayo kakulu ku Kristu, qapelisisani kakulu funa kuti
ngokuzahlukanisa kwenu nalesi'siDhlo esingcwele, nizipembele ukutukutela
kuka Nkulunkulu. Ku lula ukuba umuntu atsho ukuti, Angiyikulamukela iSakramente
elingcwele, ngokuba ngivinjelwe umsebenzi walomhlaba. Kepa izaba ezinje
azamukeleki azivunyelwa uNkulunkulu. Uma umuntu etsho ukuti, Ngi yisoni
esikulu, ngaloko-ke ngiy'esaba ukuza; kungani po angapenduki, azilungise
na? Nxa nimenywa uNkulunkulu, aninamahloni ngani ukutsho ukuti aniyikuza
na? Lapa nganipendukela kuNkulunkulu, nizenzelani izaba zokuti, anikalungi
na? Kumbulani ukuba lezo'zaba enizenzayo azi'luto kuNkulunkulu. Labo esifunda
ngabo eVangelini ab'alayo ukuya esidhlweni, ngokuba betengile izwe, kumbe betanda ukulinga izinkabi zabo, kumbe beganiwe, akutshiwongo ukuti abanacala, kodwa kwatiwa, abasifanele isidhlo seZulu. Mina, ngokwami, ngiyakuba nginilungisele ; ngiti futi, ngokwesikundhla sami, ngiyanimema ngeGama likaNkulunkulu, ngenxa kaKristu, ngiyanibiza, nginiyala njengaloko nitanda ukusindiswa, ukuba nisondele nidhle kulesi 'siDhlo esingcwele. Njengaloku inDodana kaNkulunkulu yavuma ukunikela umpefumulo wayo ekufeni esipambanweni, yenzela ukunisindisa; kunjaloke nganisamukela lesi 'siDhlo esingcwele nikumbule umhlatshelo wokufa kwayo, njengokuyala kwayo. Uma ninganakekeli ukwenza loko, kumbulani ezinhliziyweni zenu ukwona okungaka en'ona ngako ngakuye uNkulunkulu; kumbulani nokutshaywa okungaka okulenga pezu kwamakanda enu, nxa niyeka ngamabomu iTafula lenKosi, nizahlukanisa nabafo wenu abezayo ukudhla lesi'siDhlo sezulu. Uma nicabangisisa ngalezi'zinto, ngomusa kaNkulunkulu niyakupinda nibe nezinhliziyo ezilungileyo; futi ukuze nizuze loko, asiyi'kuyeka ukuzitoba sinikulekele kuNkulunkulu umNinimandhla onke, uBaba wetu was'ezulwini.
¶ Ngesikati sesiDhlo, abantu belungiselwe ukulamukela iSakramente elingcwele, umPristi asitsho lesi'siyalezelo.
BANTU benKosi, nina enitanda ukusondela nihlangane ngokulamukela iSakramente lomZimba neGazi lika Kristu umSindisi wetu, nganikumbula ukuba uSaint Paul uyabayala abantu bonke ukuba bangasondeli badhle kulesi'sinkwa, bapuze kulesi'sitsha bengakazihlolisisi. Ngokuba si nenzuzo enkulu uma silamukela leliSakramente elingcwele ngenhliziyo ependukile impela nangokukolwa okuqimsileyo : ngokuba siyawudhla umZimba kaKristu siyalipuza iGazi lake ngokwomoya; siyahlala kuye uKristu, uKristu, uyahlala kitina; siya hlangana noKristu, uKristu uyahlangana nati. Kepa ingozi inkulu uma silamukela ngokungafanele; ngokuba siyakuba necala lokudumaza umZi mba neGazi kaKristu umSindisi wetu; ngaloku 'kudhla nokupuza kwetu siyakuzehlisela isijeziso singawugondi umZimba wenKosi; siyakumtukutelisa uNkulunkulu, simvuse asitshaye ngezifo eziningi nangokufa okunjani nokunjani. Ngalokoke, bakiti, zibuzeni, yikona aniyikubuzwa y'inKosi; pendukani ngeginiso nizisole ngezono zesikati esidhlulileyo; nikolwe ngokuginisileyo kuKristu umSindisi wetu; nilungise ukuhamba kwenu; nitandane impela nabantu bonke; yikona niyakuba ng'abafanele ukuyamukela lemfihlo engcwele. Kepa-ke ikakulu nganibonga uNkulunkulu uYise nenDodana noMoya oy'iNgcwele ngezinhliziyo ezitobekileyo ngokuba umhlaba wahlengwa nguJesu Kristu umSindisi wetu ngokufa nokuhlupeka kwake, yena onguNkulunkulu nomuntu; owazitoba waza wafa esipambanweni ngenxa yetu, tina zoni ezilusizi, esasilele ebumnyameni nasetunzini lokufa, ukuze asenze sibe ngabantwana bakaNkulunkulu, asipakamise sibe nokupila okupakade. Kwati, ukuze sikumbule njalo ukusitanda kakulu kwenKosi nomSindisi wetu uJesu Kristu eyasifela kanjalo ; sikumbule nezibusiso zonke eziningi esizitola ngeGazi lake elinqabileyo elopiswa ngenxa yetu, wamisa izimfihlo ezingcwele ukuze zibonakalise utando kwake, zisikumbuze njalo ukufa kwake, sitokoziswe kuze kube pakade. Ngakoke asimbonge yena kanye noYise noMoya oy'iNgcwele, okuy'inkonzo engasiyenza; sizitobe pambi kwake, sivume ngenhliziyo yonke ukupatwa ngentando yake engcwele; sizame ukumkonza ngeqiniso nangokulunga izinsuku zonke zokuhamba kwetu. Amen.
¶ UmPristi abesetsho kwabazakwamukela isiDhlo esingcwele, ati,
NINA enipenduka ngokuginisileyo ezonweni zenu, nitandana nabakelene nani, nizimisele ukuhamba ngokutsha, nilalela imiteto ka Nkulunkulu, nihamba ngasemva kwaloku endhleleni yake engcwele; Sondelani ngokukolwa, namukele leli'Sakramente elingcwele ukuba niduduzwe, nizitobe nivume izono zenu kuNkulunlkulu, umNinimandhla onke, ngezinhliziyo ezitobekileyo, nigugile ngamadolo.
¶ Besekwenziwa lesi'siVumo sezono ngenxa yabo abazakusamukela
isiDhlo esingcwele, senziwe omunye kubo abaKonzi; yena kanye nabantu begugile
bonke ngarnadolo, beti.
NKULUNKULU, mNinimandhla onke, Yise wenKosi yetu uJesu Kristu, mEnzi wako konke, mAhluleli wabantu bonke; Siyazivuma izono zetu eziningi, sikala ngazo, Esizenzileyo futifuti ngokucabanga, nangokukuluma, nangokwenza, S'onile ebukosini bako, Sizivusela ukutukutela kwako okufaneleyo. Sesipendukile impela sidabukile ngenhliziyo ngalezizono zetu; Ukukumbula zona kuyasihlupa kakulu: Asinako ukuzitwala. Sihhaukele, Sihhaukele, Baba onesihhau esikulu; NgenDodana yako inKosi yetu uJesu Kristu, Sitetelele konke okwesikati esidhlulileyo; Yenza ukuba emva kwaloku sikukonze, Sitandeke kuwe ngokuhamba okutsha, Ukuze iGama lako elingcwele lidunyiswe libatshazwe ; Ngaye uJesu Kristu inKosi yetu. Amen.
¶ UmPristi (noma umBishop uma ekona) abesesukuma, apendukele ngaku'bantu, atsho lesi'siKululo.
UNKULUNKULU umNinimandhla onke, uBaba wetu wasezulwini, yena otembisile ngesihhau sake esikulu ngokuti uyakubatetelela izono zabo bonke abapendukele kuye ngenhliziyo yonke, bekolwa kuye ngokuginisileyo; makanihhaukele annetelele izono zenu zonke, anikulule kuzo, aniqinise nilunge impela, aniyise ekupileni okupakade; ngaye uJesu Kristu inKosi yetu. Amen.
¶ UmPristi abeseli,
Lalelani amazwi aduduzayo omSindisi wetu uKristu awatshoyo kubo bonke abapendukele kuye ngeqiniso, okuti,
WOZANI kimi nina nonke enikatazekile,
nisindwa kakulu, ngonipumuza. St. Matt. 11. 28.
UNkulunkulu wawutanda umhlaba kakulu waza wanikela inDodana yake ezelwe yodwa, ukuze bonke abakolwa kuyo bangabhubhi, kodwa babe nokupila okupakade. St. John 3. 16.
Lalelani futi okutshiwo uSaint Paul,
Leli'zwi liy'iqiniso, lifanele ukwamukelwa abantu bonke, lokuti, uJesu Kristu weza emhlabeni ukusindisa izoni. 1 Tim. 1. 15.
Lalelani futi okutshiwo uSaint John,
Uma umuntu ona, si nomMeli pambi kuka Yise, uJesu Kristu olungileyo; ng'uyena oy'isihlaulelo sezono zetu. 1 John 2. 1.
¶ Anduba umPristi aqube, eti,
Yenyusani izinhliziyo zenu.
Isilandelo. Siyazenyusela enKosini.
UmPristi. Asiyibonge inKosi yetu uNkulunkulu.
Isilandelo. Kufanele kulungile ukwenza njalo.
¶ UmPristi abesependukela eTafuleni lenKosi, ati,
¶ Lapa akutshiwo amazwi esiBongo esimiselwe usuku uma sikona: uma singeko, besekutshiwo lawa'mazwi alandelayo,
NGAKOKE sihlangene nezingelosi nezikulu
zazo, nebandhla lonke lasezulwini, siyalibabaza, silikulisa iGama lako
elidumileyo, sibonga wena ngokuti ; iNgcwele, iNgcwele, iNgcwele, inKosi
uNkulunkulu wamabandhla; kugcwele izulu nomhlaba ubukosi bako. Maudunyiswe
wena, nKosi, opezu kwako konke. Amen.
IZIBONGO EZIMISELWE IZINSUKU EZITILE.
NgoSuku luka Kristmas nezinsuku eziyisikombisa ezilandelayo.
NGOKUBA wanikela uJesu Kristu inDodana yako eyodwa, ukuba azalwe ngenxa yetu, kunga ngalesi'sikati, yena owati ngokwenza kukaMoya oy'iNgcwele wenziwa waba umuntu impela, ngesubstansi likanina uMaria inTombi, wazalwa engenacala nakanye, ukuba asihlambulule ezonweni zonke. Ngakoke, &c.
NgoSuku luka Easter nezinsuku eziyisikombisa ezilandelayo.
KODWA ikakulu kufanele ukuba sibonge ukuvuka okudumileyo kwenDodana yako uJesu Kristu inKosi yetu; ngokuba ng'uyena oyiMvana eyonayona yePasika eyanikelwa ngenxa yetu, yasusa, izono zomhlaba. Ngokufa kwake wageda ukuba; ngokuvuka kwake kwabafileyo wabuyisela kitina ukupila okupakada. Ngakoke, &c.
NgoSuku luka Ascension nezinsuku eziyisikombisa ezilandelayo.
NGAYO inDodana yako etandekayo kakulu uJesu Kristu inKosi yetu, eyati, lapo se ivukile kwabafileyo inobukosi obukulu, yazibonakalisa obala kubo abApostoli bayo bonke, yenyuka yaya ezulwini beyibhekile, yaya ukusilungisela indawo, ukuze lapo ikona nati senyuke siye kona, sibuse kanye nayo sinobukosi. Ngakoke, &c.
NgoSuku luka Whitsunday, nezinsuku eziyisitupa ezilandelayo.
NGAYE uJesu Kristu inKosi yetu; o'sitembiso sake esiqinisileyo safezeka, ngokuba uMoya oy'iNgcwele wehla ezulwini, kunga ngalesi'sikati, ngomdumo omkulu ozumayo njengesivunguvungu, ebonakala kungati izilimi, zinjeng'amalangabi omlilo, ehlala pezu kwabApostoli, eza kubafundisa nokubahholela kulo lonke iqiniso; ebapa amandhla okukuluma ngezilimi eziningi, nesibindi sokuba baqinise bashumayele iVangeli ngomoya ovutavo ezizweni zonke; ngaloko'kushumayela sakitshwa ebumnyameni nasekudukeni, sangeniswa ekukanyeni ukuba sikwazi wena ngokuqinisileyo, nenDodana yako uJesu Kristu. Ngakoke, &c.
NgoSuku luka Trinity kupela.
ONGUNKULUNKULU munye, oyinKosi inye ; ausilo uQobo lunye kupela, uy'izingQobo ezintatu kulo iSubstansi linye. Ngokuba loko esikolwa yiko ngobukosi bukaYise, siyakolwa yiko loko ngenDodana nangoMoya oy'iNgcwele, kungeko ukwahlukana nokungalingani. Ngakoke, &c.
¶ Ngemva kwesinye nesinye isiBongo, besekuhlatshelelwa noma kutshiwo, ukuti,
NGAKOKE sihlangene nezingelosi nezikulu zazo, nebandhla lonke lasezulwini, siyalibabaza, silikulisa iGama lake elidumileyo, sibonga wena ngokuti; iNgcwele, iNgcwele, iNgcwele, inKosi uNkulunkulu wamabandhla; kugcwele izulu nomhlaba ubukosi bako. Maudunyiswe wena, nKosi, opezu kwake konde. Amen.
¶ UmPristi, eguqile pansi ngas'eTafuleni lenKosi,
atsho, ngenxa yabo bonke abazakwamukela isiDhlo, lomTandazo olandelayo.
NKOSI, wena onesihhau, asizenzeli ukusondela kuleli'tafula lako sitemba ukulunga kwetu, kepa siyetemba ubunene bako obukulu. Asifanele ngokwetu nokubuta imvutuluka nje ngapansi kwetafula lako. Kodwa wena uyinKosi e'kuma kwayo kung'ukuhhaukela njalo. Ngakoke sipe, nKosi, wena onesihhau ukuba siyidhle ngokufaneleyo iNyama yenDodana yako etandekavo uJesu Kristu, silipuze iGazi lake, ukuze imizimba yetu enokwona ihlanjululwe ngomzimba wake, nemipefumulo yetu igezwe ngeGazi lake elinqabileyo, size tina sihlale kuye, naye ahlale kitina, kuze kube pakade. Amen.
¶ UmPristi, emi pambi kweTafula, esehlelile isiNkwa
neWayini, ukuze abe nokuhlepula kahle isiNkwa pambi kwabantu, atate nesiTsha
ngezandhla zake, abes'enza lomTandazo wokuNgcwelisa olandelayo.
(a) Lapa umPristi atate iPaten ngezandhla zake.
(b) Lapa asihlepule isiNkwa.
(c) Laga aheke isandhla sake pezu kwesiNkva sonke.
(d) Laga atate isiTsha ngesandhla sake.
(e) Lapa abeke isandhla sake pezu, kwazo zonke iziTsha [iChalise noma iFlagon] ezinewayine elizakungcweliswa.
¶ UmPristi
abesesainukela isiDhlo izinhlobo zombili kuqala; anduba abele abaBishop,
nabaPristi, nabaDiakoni ngokunjalo, uma bekona: abeseb'abela abantu ngabanye
ezandhleni zabo beguqile ngokutobeka. Ekub'abeleni kwake isiNkwa, abeseti,
UMZIMBA wenKosi yetu uJesu Kristu owanikelwa ngenxa yako maulondoloze umzimba nompefumulo wako uze ufumane ukupila okupakade. Yamukela loku udhle, ukumbule ukuba uKristu wafa ngenxa yako, umudhle enhliziyweni yako ngokukolwa nangokubonga.
¶ UmPristi es'abela ngesihhaa kumuntu abeseti,
IGAZI lenKosi yetu uJesu Kristu elopiswa ngenxa yako malilondoloze umzimba nompefumulo wako uze ufumane ukupila okupakade. Puza lokuukumbule ukuba iGazi likaKristu lopiswa ngenxa yako, ubonge.
¶ Uma isiNkwa noma iWayine okungewelisiwe kupela, bengak'amukeli bonke, umPristi makabuye angcwelise okunye okwaneleyo ngesimiso sako: aqale kulawa' mazwi [UmSindisi wetu uKristu, ngolobo'busuku, &c.] okubusisa isiNkwa: aqale kulawa'mazwi [Futi emva kwokudhla, &c.] okubusisa isiTsha.
¶ Sebamukele bonke, umPristi makabuyele kulo iTafula lenKosi, abeke pezu kwalo ngenhlonipo okungcwelisiwe okuseleyo, akusibekele ngendwangu emhlope yelinen.
¶ Anduba umPristi enze umTandazo wenKosi, abantu
bemlandela.
BABA WETU osezulwini, Malahlukaniswe iGama lako. Mauze umbuso wake. Mayenziwe intando yako emhlabeni njengasezulwini. Sipe namhla ukudhla kwetu kwanamuhla. Sitetelele izono zetu, Njengokuba nati sibatetelela abasonayo. Ungasiyisi ekulingweni; Kodwa usikulule kwokubi: Ngokuba umbuso ungowako, namandhla, nobukosi, Kuze kube pakade. Amen.
¶ Besekutshiwo okulandelayo.
NKOSI, Baba wasezulwini, tina bantu bako abatobekileyo siyafunisisa kakulu ukuba uvume ngesihle sako, Baba, ukwamukela ngesihhau lomnikelo wetu wokubabaza nowokubonga. Siyancenga ngokuzitoba, yenza ukuba ngokufa kwenDodana yako uJesu Kristu, nangokulunga kwayo, nangokulitemba kwetu iGazi layo, tina kanye nalo lonke iChurch lako sitetelelwe sibe nako konke okuhle okutolakalayo ngokuhlupeka kwayo. Kaloku, nKosi, siyazimkela kuwe, imipefumulo nemizimba yetu, kube umnikelo oqondayo, ongcwele, ozwayo; siyancenga sitobekile, ukuba tina sonke esihlangene ngokulamukela leliSakramente elingcwele, sigcwaliswe ngomusa wako nesibusiso sasezulwini. Nakuba tina esinezono eziningi singafanele ukunikela kuwe umnikelo nowodwa nje, noko siyancenga ukuba uyamukela lenkonzo yetu engasikukonza ngayo, ungabheki loko esibongeka ngako, kodwa usitetelele izono zetu, ngaye uJesu Kristu inKosi yetu; ngaye, Baba, onamandhla onke, maudunyiswe wena, kanye naye, noMoya oy'iNgcwele, kuze kube pakade. Amen.
Noma.
NKULUNKULU, mNinimandhla onke, opakade,
siyabonga ngezinhliziyo eziqinisileyo, ngokuba kutandeke kuwe ukuba tina
esesizamukele ngokufaneleyo lezi'zimfihlo ezingcwele, sipiwe ukudhla okunqabileyo
kwompefumulo, oku ngumZimba neGazi lenDodana yako umSindisi wetu uJesu
Kristu; usiqinisela ngaloko utando lwako nobubele bako, nokuti siy'izito
ezonazona zomzimba wenDodana yako; yona e'mzimba wayo oyimfihlo uliBandhla
elibusisiweyo labantu bonke abakolwayo nokuti siy'izindhlalifa zombuso
wako opakade, ngetemba esinalo ngenxa yokufa nokuhlupeka okunqabileyo
kwenDodana yako etandekayo. Siyancenga sitobekile, Baba wasezulwini, sisize
ngomusa wako, ukuba sihlale njalo sinako loko'kuhlangana okungcwele, senze
konke okulungileyo osilungisele kona ukuba sihambe ngako; ngaye uJesu
Kristu inKosi yetu, odunyiswa ebatshazwa kanye nawe noMoya oy'iNgcwele,
kuze kube pakade. Amen.
¶ Besekutshiwo noma kuhlatshelelwe,
MAKADUNYISWE uNkulunkulu opezulu, kube
ukutula emhlabeni, notando oluhle kubantu. Siyadumisa wena, siyababaza
wena, siyakuleka kuwe, siyakulisa wena, siyabonga ubukosi bako obukulu,
nKosi Nkulunkulu, nKosi yasezulwini, Nkulunkulu onguYise umNinimanhdla
onke.
NKosi, nDodana ezelwe yodwa, Jesu Kristu, nKosi Nkulunkulu, mVana ka Nkulunkulu, nDodana ka Yise, wena osusa izono zomhlaba, sihhaukele. Wena osusa izono zomhlaba, sihhaukele. Wena osusa izono zomhlaba, yamukela ukutandaza kwetu. Wena ohlezi ngasekunene kuka Nkulunkulu uYise, sihhaukele.
Ngokuba wena wedwa. uy'ingcwele, wena wedwa uy'inKosi, wena wedwa Kristu, kanye noMoya oy'iNgcwele, upezu kwako konke ebukosini bukaNkulunkulu uYise. Amen.
¶ UmPristi, noma urnBishop (uma ekona), akamukise
abantu ngalesi'siBusiso.
¶ AmaKolekta ayakwenziwa emva kweOffertory, uma singeko isiDhlo; angenziwa futi ngesikati umPristi atanda ukuba enziwe ngayo, nasemva kwamaKolekta enKonzweni yakusasa noma yantambama, neyesiDhlo, neyeLitany.
SISIZE ngesihhau, nKosi, kulezi'zicelo zetu nemitandazo yetu, usiqondise tina 'bantu bako size sifumane ukusindiswa okupakade; ukuze kuti, sisepakati kwazo zonke iziyiba nezingozi zaloku'kuhamba kwamanje, sivikelwe sisizwe nguwe, wena onomusa; ngaye uJesu Kristu inKosi yetu. Amen.
NKOSI, mNinimandhla onke, Nkulunkulu opakade, siyancenga ukuba uqondise, uhlambulule, ubuse, izinhliziyo zetu nemizimba yetu, sihambe endhleleni yemiteto yako, silalele imiyalo yako ; ukuze kuti, ngokusivikela kwako ngamandhla manje napakade, silondolozwe imizimba nemipefumulo; ngaye uJesu Kristu inKosi nomSindisi wetu. Amen.
SIYACELA, Nkulunkulu, mNinimandhla onke, yenza ukuba lawómazwi, eszwezwileyo namhlanje ngezindhlebe zetu, amiliswe ngomusa wako ezinhliziyweni zetu; ukuze atele izitelo zokuhamba okulungileyo, kudunyiswe kubatshazwe iGama lako; ngaye uJesu Kristu inKosi yetu. Amen.
SANDULELE, nKosi, ezenzweni zetu zonke ngomusa wako omkulu, usihambise ngokusiza kwako okungakaukiyo; ukuze sidumise iGama lako elingcwele ngezenzo zetu zonke esiziqalayo, esizenzayo, esizigcinayo, sitemba wena; nokuze ekupeleni ngesihhau sako sifumane ukupila okupakade; ngaye uJesu Kristu inKosi yetu. Amen.
NKULUNKULU, mNinimandhla onke, mtombo wokwazi konke; owazi ukuswela kwetu singakaceli, nokungazi kwetu lapa siti siyacela; Siyancenga ukuba usihhaukele tina esibutakataka; usipe lezo'zinto esesaba ukuzicela ngokuba singafanele, esingazi ukuzicela ngokuba si y'izimpumpute ; ngenxa ka Jesu Kristu inDodana yako inKosi yetu. Amen.
NKULUNKULU, mNinimandhla onke, wena owatembisa
ukuti uyakukuzwa ukutandaza kwabacelayo ngeGama lenDodana yako; Siyancenga,
sizwe ngesihhau tina esikulekile kuwe manje; yenza ukuba lezo'zinto esizicelile
ngokukolwa ngentando yako, sibe nazo impela, sizuze loko esikuswelayo,
kuzwakale udumo kwako; ngaye uJesu Kristu inKosi yetu. Amen.
¶ NgamaSonto nangezinye izinsuku ezingcwele, (uma singeko isiDhlo) kuyakwenziwa konke okumiselwe inKonzo yesiDhlo, kuze kugcine ekupeleni kwomTandazo [wokutandazela iChurch lonke lika Kristu elilwayo lap'emhlabeni] kanye nelinye noma amanye kulawa'maKolekta, besekugcinwa ngesiBusiso.
¶ Unza abantu benganele ukwamukela kanye naye umPristi, ngokubona kwake, asiyikubako isiDhlo senKosi.
¶ Asiyikwenziwa isiDhlo uma bengeko abantu abane, noma abatatu, bokwamukela kanye naye umPristi.
¶ Ezindhlini zokusonta ezitiwa Cathedral Church, nezitiwa Collegiate Church, nasemaCollege, lapo bekona abaPristi nabaDiakoni abaningi, mabamukele bonke isiDhlo kanye naye umPristi ngamaSonto onke, uma kanzbe singeko isixako esingabatiyayo.
¶ Ukuze kungabiko izizindhlo ezidukisayo ezinhliziyweni zabantu, ngenxa yesiNkwa neWayine, kwanele ukuba isiNkwa sibe esidhliwayo, kepa kube ngesikakolweni omuhle omhlope esingafumanekayo.
¶ Uma kukona okuseleyo okungangcweliswanga kuso isiNkwa neWayine, kuyakuba okwake umPristi; kepa uma kukona okuseleyo okungcwelisiweyo, makungapumi enDhlini yokuSonta, kodwa makudhliwe umPristi, nabanye kwabesiDhlo angababizayo, badhle ngokuhlonipa ngemva kwesiBusiso.
¶ IsiNkwa neWayine okwesiDhlo makutengwe umFundisi namaChurchwarden ngemali yomnikelo weBandhla la leso'siFunda.
¶ Abantu bonke besiDhlo mabamukele kungabi ngapansi kwezikati ezitatu ngonyaka, okuyakuti uEaster abe esinye kuzo.
¶ Kuyakuti abantu bonke iminyaka ngeminyaka balete kumFundisi imali yomnyaka efanele ukukitshwa eyokwondhla abaFundisi.
¶ Ekupeleni kwenKonzo yesiDhlo senKosi, imali yomNikelo iyakumiselwa imisebenzi etile efaneleyo ngokubona kwomPristi namaChurchwarden. Uma bengavumelani, kuyakwenziwa ngentando yomBishop.
¶ Njengokuba kumisiwe kulenkonzo yesiDhlo senKosi ukuba abesiDhlo b'amukele beguqile ngamadolo (okuyisimiso esihle sokubonakalisa ukuvuma kwetu kwokuzitoba nokubonga inzuzo esiyitolayo ngoKristu eyabelwayo bonke abamukelayo ngokufaneleyo, nokugwema konke okwonakalisayo nokungafanele enKonzweni engcwele yesiDhlo okungaqabuka kuvela); kepa, ukuba kungaze kuti abantu ngokung'azi luto, na ngobutakataka, kumbe na ngokuganga, na ngenkani., badukiswe ngako ukuguqa; ngalokoke kuyaeasiselwa ukuti akumiselwe ukuba kukulekwe kuso isiNkwa neWayine leSakramente okwamukelwayo ngomlomo, kumbe kuko ukubakona uqobo kweNyama neGazi kukaKristu. Ngoba uqobo lwesiNkwa neWayine okweSakramente luhlala, lunjengaloku lunjalo, ngakoke kungekulekelwe; (ngoba loko kungaba ukukonza izitombe, okunengekayo ku'maKristiane atembekileyo): uqobo lomZimba neGazi kwomSindisi wetu uKristu kus'ezulwini, akuko lapa; kupambene neqiniso ukuti umzimba kaKristu ungabas'eziindaweni ezininai ngokwenyama ngasikati sinye.
Return to the 1662 Book of Common Prayer in Zulu


text:
UMkhwanazi ujikelwe ngamalungu eqembu lakhe le-IFP asebenza emkhandlwini ngemuva kokukhishwa kwethenda yonogada okuthiwa unikwe inkampani esebenzisa omakadebebona boMkhonto weSizwe. Ngaphandle komsindo ngendaba yethenda, uMkhwanazi ubephinde asolwe ngokuthatha izinqumo ngaphandle kokuvumelana nekhokhasi yeqembu emkhandlwini.
Isolezwe linawo umqulu oqukethe zonke izinsolo ezibhekiswe kuMkhwanazi. Leli phephandaba libike kabanzi ngodaba lukaMkhwanazi kusukela ebhikishelwe ngabasebenzi bomkhandlu, nangesikhathi kusabalala imibiko ethi ukhonjwe indlela ngeledlule.
Obhekelele ukusebenza kwemikhandlu elawulwa yi-IFP, uMnuz Mfanje Mbango ucashunwe ekhuluma ohlelweni lwezindaba Ezanamuhla oKhozini FM, ethi njengeqembu lebhola neqembu lezepolitiki liyamshintsha umdlali obonakala engenzi kahle enkundleni lifake omunye ozokwenza umehluko.
UMbango uthe noMkhwanazi ubengenzi kahle, yingakho bemkhipha kwesobumeya.
Isikhala sikaMkhwanazi kuthiwa sizovalwa ngoMnuz VM Gumede oyikhansela elisekomitini elilawula umkhandlu eMkhanyakude.


text:
INehawu iyaqhubeka nokufuna uZuma ehle esikhundleni
2016-12-09 10:00
Johannesburg – Inyunyana enkulukazi engaphasi kweCosatu, iNehawu, ifuna uMengameli Jacob Zuma ehle esikhundleni ngokushesha.
INational Education Health and Allied Workers Union (Nehawu) ifuna iPhini likaMengameli uCyril Ramaphosa kube nguyena ozobamba izintambo kuze kube iqembu elibusayo libamba ingqungquthela yokukhetha ubuholi ngo-2017.
OLUNYE UDABA: Kuphalaze abazalwane baquleka bephuziswa okuthile
UNobhalali Jikelele weNehawu uBereng Soke uthe indlela eya phambili ukuthi ubuholi be-ANC busungule umhlahlandlela obheke engqutheleni kazwelonke okuzoba ngeka-54.
USoke uthe uRamaphosa angakwazi ukuholela iqembu empumelelweni okhethweni lukazwelonke ngo-2019.
Le nyunyana yabasebenzi ikholelwa ukuthi lokhu kuzosombulula izinselelo ezibhekene neqembu.
- eNCA


text:
URamaphosa ‘usayine’ esokuholelwa kwabasebenzi u-R20 ngehora
2017-02-08 11:30
Cape Town – USekela Mengameli, uCyril Ramaphosa, usesayine isivumelwano seholo eliphansi okungafanele kube khona umsebenzi ohola ngaphansi kwalo (minimum wage), nokuyisivumelwano sokuholela abasebenzi u-R20 ngehora esiphakathi kwemboni yezemisebenzi, ezamabhizinisi kanye nohulumeni.
Lokhu kuvezwe uNobhala Jikelele weFederation of Unions of South Africa (Fedusa), uDennis George, ngoLwesithathu, nalapho eveze ukuthi lesi sivumelwano ekade sabhekwa ngabomvu sisayinwe ngoLwesibili.
OLUNYE UDABA: I-ANCYL ifuna abasebenzi baqale ku-R5 000 ukuhola
Okhulumela uRamaphosa, uRonnie Mamoepa, unqabile ukuqinisekisa lesi sivumelwano ngoLwesibili kusihlwa.
Lesi sivumelwano kufanele engabe sisayinwe ngoLwesibili emhlanganweni wesidlo sasemini we-InvestSA nobusingethwe uMengameli Jacob Zuma eKapa ngaphambi kweState of the Nation address (Sona) ngoLwesine.
Kodwa-ke iHhovisi likaMengameli limemezele ukuthi liyakuhlehlisa ukusayinwa kwalesi sivumelwano ngenxa yokuthi umfelandawonye wezinyunyana zabasebenzi, iCosatu, icele ukuba kuhlehliswe kuze kube iCentral Executive Committee (CEC) yayo ibuyekeza isiphakamiso esisha.
Kodwa-ke ngokusho kukaGeorge, iCosatu ihluleke yancama ukumisa ukusayinwa kwalesi sivumelwano.
Uphinde waveza nokuthi kunokukhathazeka ngokuthi abaqashi bangase banciphise amahora asetshenzwa abasebenzi ngenxa yalesi sivumelwano esisha.
- Finance24


text:
Uzinikele osolwa ngelokudlwengula
2012-11-19 14:01
Johannesburg - Lowo osolwa ngokudlwengula uzinikele emaphoyiseni ase-Eastern Cape ngenxa yokuthi umphakathi ubungamnike kuphumula, kusho amaphoyisa ngoMsombuluko.
Kusolakala ukuthi le ndoda, 25, idlwengule isalukazi, 70, eDutywa ngoMgqibelo ekuseni, kusho uMajor Ernest Sigobe.
Ibe isigcinwa esitokisini njengoba kulindeleke ukuthi ivele enkantolo kungekudala ngecala lokudlwengula.
"Umphakathi uyanxuswa ukuba ubike ngalezi zigameko ungazithatheli umthetho ngezandla ngoba lokho kungase kuphazamise uphenyo," esho.
- Landela
IzindabaNews24 kuTwitter
- SAPA


text:
Kushone ungqongqoshe engozini yemoto
2016-07-07 17:31
Pretoria- Kushone ungqongqoshe waseNorth West engozini
yemoto eyenzeka ngaphandle kwaseVryburg, kuqinisekisa uhulumeni wesifundazwe.
“Kushone ungqongqoshe engozini yemoto eyenzeke ngaphandle
kwaseVryburg. Ngeke sikwazi ukukhipha igama lakhe okwamanje,” kusho okhulumela
uhulumeni uBrian Setswambung etshela iNews24.
“Kunethimba lezikhulu elisendleleni
ukuyokwazisa umndeni. Uma sebewazisile sizobe sesiyalikhipha-ke igama
likangqongqoshe.”
OLUNYE UDABA: Kushone ungqongqoshe engozini yemoto
Imininingwane ekhona iveza ukuthi le ngozi yenzeke ku-N18,
kanti imoto ibibheke ngaseVryburg isuka eMahikeng ngesikhathi ishayisa obehamba
ngebhayisikili washona, yase iyagingqika.
Kuthiwa imoto ibe isiphalaza lo ngqongqoshe, washona ujuqu.
Onogada ababili abehamba nabo baphuthunyiswe esibhedlela.
- News 24


text:
Kushone umfundi engozini yemoto
2012-02-22 13:03
Mthatha – Kushone umfundi, kwalimala abanye abangu-11 ezingozini ezimbili ezenzeke ngaseMthatha e-Eastern Cape ngoLwesithathu, kusho i-Arrive Alive.
Umfundi oshonile ushayiswe yimoto emgwaqeni uR61 ngaseMthatha, kusho okhulumela i-Arrive Alive, uTshepo Machaea.
Engozini yesibili eyenzeke emgwaqeni uN2 phakathi kwaseMthatha nakuQumbu, kugingqike iveni ebiphethe izingane zesikole.
Kulimele abafundi abangu-11, kanye nabanye abadala ababili.
UMachaea uthi abalimele bayiswe esibhedlela saseMthatha.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Umphakathi usakholelwa kwi-ANC - Kodwa
2015-07-23 17:33
Johannesburg - Iqembu elibusayo eNingizimu Afrika i-African National Congress lamukele imiphumela yokhetho lokuchibiyela njengoba liveze lokhu kusho ngokusobala ukuthi umphakathi usakholelwa ebuholini balo.
“Ukuzinikela kwethu ekusebenzeleni umphakathi, kusho ngokusobala ukuthi
umphakathi usakholelwa ebuholoni be-ANC futhi sisahamba phambili ekubuseni
izwe.
Lokhu kucaciswe yimiphumela yokhetho lokuchibiyela lwangoLwesithathu,”
kusho okhulumela leli qembu uZizi Kodwa kwisitatimende.
OLUNYE UDABA:Kuboshwe abasolwa ababili ngolwasehostela eMlazi
I-ANC ibingenele ukhetho lokuchibiyela ezifundazweni
ezinhlanu i-Western Cape, Eastern Cape, Limpopo, North West neKwaZulu Natal kanti inqobe amawadi angu-7
kwangu-10.
“Kumawadi angu-7 esiwanqobile sikwazile ukugudluza i-DA esikhundleni
endaweni yaseMatzikama (Vrendendall) eWestern Cape.
Lokhu kusibeka endaweni
enhle okhethweni lohulumeni basekhaya ngonyaka ozayo. Sibonga kakhulu abantu
baseMzanzi ngokuqhubeka nokukhombisa ukubethemba ubuholi be-ANC,” kusho uKodwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iqembu le Toronto yilo elihlezi emsileni wengalane yemiklomelo kusigaba se Southern Region Division One Soccer League ngemva kokuba sekudlalwe imidlalo emihlanu lapho elenelise ukuthola khona imiklomelo emibili phakathi kwelitshumi lanhlanu ebidlalelwa.
Leliqembu lingene lonyaka kusigaba se Southern Region Division One Soccer League ngemva kokuba liqede lisesiqongweni sengalane yemiklomelo kusigaba se Bulawayo Province Division Two nyakenye.
Umqeqetshi weqembu le Toronto uGift Ghetto Nkala uthi bebengadlali kuhle njengoba bebatsha kusigaba se Southern Region Division One kodwa sebejwayele njalo sebezaqala ukunqoba.
Ithimu iyadliwa kodwa siyeza asikho ukuthi sikhatshana singenelisa ukunqoba ngempelaviki leyi eminye imidlalo elandelayo sizabe sesitshaya eziwayo. Okwakhathesi besisabona ukuthi kuyini okwenzakala kuDivision One njengabantu abavela ku Division Two.
Ukaputeni weqembu le Toronto uMgcinimuzi Moyo uthi bebesalungisisa indlela abadlala ngayo ngoba kulabadlali abatsha abambalwa kuqembu labo kodwa sebejwayelene khathesi.
I combination ibingakahlangani kuhle kodwa kumidlalo edluleyo besesidlala ngcono kulokubambana okokuthi kumidlalo elandelayo sizaqala ukuthola imiklomelo.
Umsekeli kakaputeni uPhindani Ngwenya laye ugcizelele ukuba bazimisele njengabadlali ukuba beqale ukuthola imiklomelo.
Into esingayo vele yikuthi sizame ukuthi sithole imiklomelo njalo ngendlela esenza ngayo sizimisele ukuthi siwathole njalo kumidlalo elandelayo kumele sibone ukuthi senza khonalokhuyana esasivele sikwenza njalo labalandeli sibathembisa ukuba bengalahli ithemba sikhona njalo kasikhangelanga phansi.
Emdlalweni walo olandelayo iqembu le Toronto lizadlala lele NRZ Tigers ngoMgqibelo enkundleni ye Luveve kutshaya ihola letshumi lambili.
Kweminye imidlalo yangempelaviki ezadlalwa kusigaba se Southern Region Division One Soccer League iqembu le Main Line lizemukela ele Tsholotsho ePlumtree, iqembu le Makomo lizadlala lele Bosso 90 ngase Mpumalanga, iqembu le Zim Leopards lizangqikilana lele ZRP Bulawayo Province ngase Raylton, iqembu le Hwange lizadlala lele Moto Moto ngase Colliery, iqembu le Casmyn lizadibana lele Talen Vision ngase Turk Mine, ele Indlovu Iyanyathela lizadibana lele ZPC Hwange ngase Lookout Masuku Barracks kuthi ele CIWU lizadlala lele Mosi Rovers eCrescent.